Resepi Kari Ayam Tanpa Santan, Rupanya Lebih Sedap Dari Pakai Santan!

Kalau di bahagian negeri-negeri selatan di Semenanjung Malaysia, lazimnya hidangan kari menggunakan santan sebagai bahan penting yang perlu ada. Namun, lain pula resepinya jika dimasakkan oleh orang Penang.
Kali ini, uniknya resepi kari ayam yang dikongsikan oleh Puan Hajar Mohd adalah tanpa menggunakan santan! Wah, tak perlu risau dah kalau santan tak ada di rumah, lauk kari masih lagi boleh buat dan menjadi. Jom, cuba resepi di bawah.

Baca juga: Resepi Suhun Goreng Sebagai Pengganti Bihun, Lebih Sihat & Sesuai Untuk Diet
KARI AYAM TANPA SANTAN, MEMANG MENJADI !
Yeah! Inilah lauk kari ayam tanpa santan.

Kari ayam tanpa santan. Di rumah saya tiada bahan pun nak memasak lauk ni. Jadinya saya guna sajalah bahan yang jiran ada.

RESEPI KARI AYAM TANPA SANTAN!
BAHAN-BAHAN:

Tiga tangkai daun kari.
Sebiji bawang besar.
Sejemput cili kering potong pendek-pendek.
Herba empat sekawin.
Jintan manis sesudu
Serai sebatang.

Oh, anda tiada bahan-bahan ni? Takpe, anda boleh tiru cara saya iaitu pinjam kat jiran.
BAHAN-BAHAN DIKISAR:

Ni bahan untuk dikisar.

Halia sebesar ibu jari.
Bawang putih lima ulas.
Serai sebatang.
Bawang besar satu labu.
Tomato satu biji.

Kalau anda nak tahu, semua bahan kisar ni ialah jiran punya. Hanya tomato saja saya punya.
SUKATAN REMPAH-RATUS:

Rempah kari ayam dua sudu makan.
Rempah kari ikan satu sudu makan.
Serbuk kunyit satu sudu makan.
Serbuk cili dua sudu makan.

Masukkan air dan kacau jadi seperti pes.
CARA-CARA PENYEDIAAN:

1. Panaskan minyak. Tumis daun kari, serai, bawang besar, jintan manis, cili kering potong pendek-pendek tadi.

2. Bila dah garing yang tumis tadi. Masukkan bahan kisar macam dalam gambar ya.

3. Bila dah masak bahan kisar tu sampai terbit minyak, masukkan pes kari kari tadi. Nanti pinggan tu kan ada saki baki pes kari tu kan, letak sikit air goyang-goyang dan masuk air tu dekat periuk ya.
Waktu ni api perlahan. Kita tidak mahu rempah hangit nanti tak sedap.

4. Bila kari kari dah masak. Terbit minyak gitu, masukkan ayam. Saya guna ayam sebelah je.

5. Nak bagi cepat masak isi ayam. Pemuda dia kenalah tutup periuk ya. Ni teknik kawalan haba je kalau tak ada penutup pun takpe.

6. Sekali sekala kena tengok supaya tak hangit ayam kita. Nampak dah nak kering tu bolehlah tambah air. Biarkan masak sempurna ya.
Tapi tulah, orang kata tiada apa yang sempurna di dunia ni. Tak apa, sempurnakan rasa dengan garam dan perasa yang anda suka.
Anda suka masam boleh la letak asam keping atau asam jawa. Saya tak letak asam pun.
Nota: Cuba korang ganti asam asam tu dengan perahan lemon. Sedap giler weh.

7. Mujur saya ada lagi satu tomato. Potong dan masukkan. Sebenarnya saya nak potong dua je tetapi terpotong empat.
“SAYA PUN SUKA MASAK KARI TAK LETAK SANTAN, TAK MUAK…”
Meninjau di ruangan komen, rupanya hidangan kari tanpa santan ini dipraktikkan oleh rakyat di negeri Pulau Pinang, terutamanya golongan mamak.
Malah, ada juga yang menyatakan kari tanpa santan, menjadikan hidangan ini tidak berasa muak apabila dimakan.

Sumber: Hajar Mohd via Masak Apa Hari NI..(MAHN)


Resepi Kari Daging Ala Pakistan Viral, Memang Sedap Makan Dengan Roti!

Pasti ramai dalam kalangan kita yang gemar dengan juadah kari daging. Betul tak? Memang sedap kalau dipadankan dengan nasi atau lemang. Kalau anda pengemar kari dan inginkan kelainan dan keistimewaan, apa kata cuba resepi kari daging pakistan seperti perkongsian pengguna Facebook. Belum cuba, belum tahu!
Baca juga: Resepi Lamb Grill Homemade, Power & Sedap Macam Dekat Kedai!

RESEPI KARI DAGING ALA PAKISTAN VIRAL, MEMANG SEDAP MAKAN DENGAN ROTI

Resepi kari daging Pakistan. Saya kongsikan step memasak kari daging pakistan. Menu ni memang favourite kami sekeluarga. Kalau lama tak makan pandai terindu-rindu kata orang sabah.

Bahan-bahan:

2 kilogram daging manis
2 kilogram sawi hijau
4 biji ubi kentang
5 biji tomato
1 labu bawang besar
Bawang merah 7 ulas
Bawang putih 8 ulas
Halia 3 inci
Minyak 1-2 cawan

Nota: kalau nak makan bersama nasi. Masak nasi letak garam dalam setengah ke 1 sudu. Sedap juga makan dengan roti.
Cara penyediaan:
1. Sediakan daging dan potong dadu.

2. Basuh, toskan kemudian perap garam,kunyit. Air asam secukupnya (jangan terlalu banyak)

3. Sayur sawi hijau dalam 2-3kg. Basuh dan kemudian potong halus.

4. 4 biji ubi kentang (potong dadu) 5 biji tomato (hiris nipis) 1 labuh bawang besar (hiris nipis)

5. Bahan tumisan bawang merah 7 ulas, bawang putih 8 ulas dan halia. Kekalkan rasa yang enak hanya tumbuk guna lesung batu bahan tumisan.

6. Panaskan minyak secukupnya. Kalau nak sedap banyakkan minyak. Kalau nak sihat kurangkan minyak.

7. Masukkan bawang besar, bila dah naik bau masukkan tomato.

8. Saya penggemar serbuk kari 888 dan selalu guna brand ni. Masukkan anggaran 150gm kari 888. Kalau nak pedas lagi boleh masukkan 200gm.

9. Bila bawang dan tomato dah lembik, kecilkan api dan masukkan kari. Penting kecilkan api supaya tak hangit. Gaul hingga rempah sebati dan naik bau.

10. Bila kari dah masak dan naik bau, masukkan daging dan ubi kentang.

11. Gaul lagi, kemudian masukkan perasa garam gula dan penyedap rasa. Gaul sebati.

12. Bila dah sebati tutup masakan dan kecilkan api sehingga air daging keluar. Bila daging dah berair besarkan sedikit apinya.
Nota: jangan tambah air sebab daging dah sedia berair ya, sayur sawi pun berair juga. Hanya tambah sikit-sikit air bila diperlukan.

13. Bila daging dah hampir empuk masukkan sayur sawi. Lupa ambik gambar selasa sawi dicampak masuk.

14. Alhamdulillah dah masak dah. Sedia untuk dihidangkan.

Sumber: Facebook Teratai Putih


Lebih 26K Shares, Ini Resepi Kari Ikan Jenahak Bau Semerbak Anda Kena Cuba!

Siapa sahaja yang tidak minat hidangan kari ikan panas-panas bukan? Tambah pula kalau dapat kari ikan yang pekat dan menggunakan ikan yang segar, memang licin pinggan nasi dibuatnya! Tetapi, tidak semua dalam kalangan kita yang ‘menjadi’ setiap kali masak kari. Ada yang terlampau pekat dan ada pula yang terlampau cair serta tidak cukup rasa.
Oleh itu, perkongsian resepi kari ikan ini mendapat lebih 26k shares di laman Facebook dimana anda pun boleh cuba masak di rumah. Tengok dari segi warna kuah tersebut memang boleh membangkitkan selera!

BAHAN-BAHAN KARI IKAN

-Ikan Jenahak

-Bawang putih 7 ulas

-Bawang kecil merah 6 biji
-Halia besar ibu jari
-Santan
-Satu sudu halba campur
-2 biji tomato, bendi dan cili hijau
-Daun kari
-Rempah kari ikan Babas dan serbuk cili
-Satu sudu asam jawa
CARA-CARA NAK MASAK KARI IKAN SEDAP!
1. Tumiskan bawang putih, bawang merah dan halia

2. Masukkan halba campur satu sudu makan

3.Kemudian, masukkan 2 biji tomato

4. Gaul dalam 2 minit kemudian masukkan daun kari

5. Bancuhkan rempah kari ikan Babas

6.Letak air sikit supaya tidak berketul. Kemudian tuang bancuhan rempah dalam tumisan.

7.Dah pecah minyak serbuk kari tadi, masukkan 1 sudu makan serbuk cili Babas.

8. Selepas itu, masukkan 3 cawan air.

9.Bila dah menggelegak, masukkan ikan jenahak yang dah dibasuh bersih.

10. Kemudian, masukkan asam jawa 1 sudu makan.

11. Dah gaul rata, masukkan bendi.

12.Masak selama 10 minit dan masukkan santan.

13.Masak sehingga bendi dan ikan masak, selepas itu masukkan cili besar hijau.

14. Akhir sekali, masukkan garam 1 sudu.

15. Dah siap! Memang terliur nampak tu.

*Sedapnya makan dengan nasi panas-panas!
Sumber: Ameera


Resepi Kari Sotong Bangkok Viral, Rasa Original Macam Di Thailand!

Bagi penggemar makanan laut, sotong memang salah satu makanan laut yang digilai. Tapi, balik-balik menu sotong selalunya sambal sotong, masak kicap, masak kunyit dan celup tepung. Kari sotong merupakan salah satu menu yang digemari ramai dan sangat mudah untuk dimasak.
CURRY SQUID BANGKOK

Siapa pernah makan curry crab Thailand mesti tau rasa dia macam mana. Asyik menu sama je kan, sotong rebus, sotong pedas, sotong kunyit, apa kata cuba try curry squid ni pula..
BAHAN

Bawang putih

Rempah kari
Santan/susu cair
Sebiji telur
Sotong
Lada benggala
Lada, garam, gula, sos tiram
Daun bawang, lada (hiasan)
CARA-CARA
1.Panaskan minyak, masukkan bawang putih cincang.

2.Masukkan rempah kari, santan/susu cair sikit, kacau2 then pecahkan telur sebiji. Continue kacau, biarkan pekat dan pecah minyak..

3.Masukkan sotong, lada benggala, lada, garam, gula, oyster sauce.

4.Dah masak tabur je daun bawang dan lada atas tu.. Dah siap!!

Sis guna sotong bertelur, lagi sedap paduuu lemak-lemak pedas.
*Terliur kan tengok? Boleh la cuba:) nyum nyum!
Sumber: Noreen Elainie


Resepi Kari Sotong Pekat Tanpa Santan Ala Nasi Kandar, Memang Padu!

RESEPI KARI SOTONG
Setiap kali berkunjung ke restoran nasi kandar, pasti kita akan terliur dengan salah satu hidangan iaitu kari sotong. Tapi, bila difikirkan harga menu ini yang boleh ‘melambung-lambung’, apa kata kita cuba resepi ini di rumah sahaja kan? Bukan sahaja jimat malah boleh makan tambah berkali-kali! Memang sedap.

Baca juga: Resepi Cookies Ala Famous Amos Viral, Punyalah Sedap Sampai Habis Sebalang Tak Perasan!
RESEPI KARI SOTONG PEKAT

-1 kilo sotong (dibersihkan)

-2 tangkai daun kari
-1 biji bawang besar(dihiris)
-3 ulas bawang putih(dihiris)
-1 cm halia(dihiris)
-3 sudu perahan asam jawa
-1 buah tomato(dibelah 6)
-Daun ketumbar(2-3 sudu besar)
-Minyak masak secukupnya
-Serbuk perasa
-Garam
-7 sudu besar Serbuk Kari ikan
-Sedikit air (Jadikan paste)
P/s=tidak perlu mengunakan air, kerana apabila memasak sotong nanti airnya akan keluar sendiri.
CARA MEMASAK
1) Panaskan minyak di dalam kuali,tumiskan bawang putih,bawang merah, halia dan daun kari.masak sehingga sedikit keperangan.

2)Kemudian masukkan paste rempah kari dan gaulkan sebati, masak sehingga pecah minyak (mengunakan api yang sederhana agar rempah masak dengan sekata dan warna rempah akan kelihatan cantik dan sentiasa kacau)

3)Apabila sudah pecah minyak,masukkan perahan air asam jawa dan kacau lagi sehingga minyak berwarna oren gelap. (Masih mengunakan api sederhana)

4)Selepas itu, masukan sotong yang telah dibersihkan tadi, masakkan seketika.

5)Akhir sekali, masukkan daun ketumbar dan tomato, serta perasakan dengan garam dan serbuk perasa.(Boleh tambahkan cili merah dan cili hijau sebagai hiasan) tunggu sedikit kering dan tutup api.

6)Siap dihidang.
Selamat mencuba!
Sumber: Nurul Ateekah via Masak Apa Hari Ini


Resepi Karipap Gergasi Versi Diet. Inti Penuh & Rendah Kalori!

Ramai yang berpendapat makanan diet ni susah nak buat dan tak sedap. Asyik makan sayur rebus kosong sahaja. Lama-lama mesti bosan juga kan? Sebenarnya, kalau anda kreatif banyak menu yang boleh dicuba dan semuanya sedap-sedap belaka.
Antara contohnya ialah karipap gergasi. Aik? Diet boleh makan karipap ke? Mestilah boleh! Inti padat dengan sayur dan sumber protein yang mencukupi. Nak buat senang sahaja. Jom cuba resepi perkongsian Nurul Izzah Zalani di media sosial.

Baca juga: 4 Menu Diet Sedap Tanpa Perlu Berlapar, ‘Confirm’ Diet Tak Kelaut
RESEPI KARIPAP GERGASI VERSI DIET. INTI PENUH & RENDAH KALORI
Menu breakfast atau minum petang yang boleh buat. Sedap & kenyang. Inti padat dengan sayur dan protein.

1. KARIPAP CARBONARA XXL
I’m back with karipap XXL. Ni makan separuh dah kenyang. Sebab inti padat sangat i letak so bukan karipap oxygen. Sebelum ni i post inti telur rebus kari untuk breakfast. Kali ni buat inti carbonara pula.

Serving: 2
Energy per serving: 161 kcal

unsalted butter (1sdm): 5g
fresh milk : 90ml
bawang holland (1/2biji atau kurangkan lagi) : 40g
bawang putih (1 ulas): 5g
tepung jagung (1tsp): 3g
cendawan butang (2 biji): 20g
lada hitam: sedikit
dried oregano: sedikit
isi ayam kisar: 100g
lobak merah (1/2 kecil): 25g
low fat mozzarella: 20g
Gardenia wholemeal wrap

Cara penyediaan:

1. Semua bahan dipotong dadu dan tumis sehingga naik bau (letak unsalted butter & i guna non stick pan)
2. Masukkan susu & kacau sehingga pekat sedikit. Masukkan tepung jagung. Kalau terlalu pekat, masukkan air sedikit.
3. Masukkan serbuk lada hitam & dried oregano. Kacaukan kesemuanya.
4. Bila dah pekat, baru letak garam & mozzarella . Boleh gantikan dengan cheese slice sekeping.
5. Tutup api dan biarkan sekejap.

https://media.siraplimau.com/2021/11/245635044_304722321091118_6443663015759871816_n.mp4
6. Letak inti carbonara diatas wrap dan lipat seperti karipap. Untuk kelim dia bahagian tepi. Basahkan tepi-tepi wrap dengan air dan tekan menggunakan garfu.
7. Masukkan di dalam AF suhu 180c masa 10-12 minit (termasuk terbalikkan). Kalau nak lagi garing suhu rendahkan dan masa ditambah. Boleh garingkan atas pan juga.
2. KARIPAP INTI TELUR KARI XXL

Gardenia wholemeal wrap
2 biji telur rebus
Carrot – kisar halus
Bawang – kisar halus
Serbuk kari – secukup rasa
Garam/mushroom seasoning – sedikit
Minyak

Cara Penyediaan:

1. Tumis bawang dan carrot yang halus tu dengan serbuk kari sampai naik bau. Letakkan air untuk bagi lembab, jangan kering
2. Hancurkan 2 biji telur rebus, masukkan (1) dalam telur rebus hancur  dan gaulkan. Kalau suka pedas letak chilli flakes, black pepper powder sikit. If nk letak garam sikit, letak sikit. (Tapi i tak letak sbb dkt (1) dah letak)
3. Letakkan atas wholemeal wrap dan tekan tepi-tepi tu guna garfu atau basahkan sikit guna air tempat nak kelim tu & terus tekan guna garpu.. Tekan kuat sikit nanti masa masuk air fryer takut terbukak.
https://media.siraplimau.com/2021/11/230814526_1973171106181160_437201256856093635_n.mp4
4. Masukkan dalam air fryer. Masa i main agak-agak, dah nampak kekuningan, i terbalikkan bahagian belakangnya pulak. Lepas dah siap, keluarkan sekejap, bagi dia keras. Siap (Suhu 180C)
P/s: untuk yang tak makan sayur, boleh buat cara ni, buat sayur tersembunyi. Kisar halus sayur-sayur.
Sumber: Facebook Nurul Izzah Zalani & Instagram Diary Izzah


Resepi Karipap Inti Penuh Macam Nenek Buat Di Kampung, Puas Makan!

Kuih muih tradisional Melayu merupakan santapan wajib ketika minum petang. Kalau pulang ke kampung, sampai sahaja waktu petang, pasti akan disajikan dengan pelbagai jenis kuah yang dimasak oleh nenek. Salah satu jenis kuih tradisional yang paling digemari ramai adalah kuih karipap. Nampak mudah tetapi inti dan doh karipap tersebut memainkan peranan penting supaya karipap tak ‘kosong’ dan hanya berintikan angin sahaja.
Oleh itu, berikut merupakan resepi karipap yang anda patut cuba supaya puas makan bersama keluarga!

Baca juga: Resepi Rahsia Ayam Goreng KFC Guna Teknik Rendam Air, Jadi ‘Sebijik’ Macam Di Kedai!
RESEPI KARIPAP INTI PENUH
Bahan-bahan inti karipap

-1 biji bawang holand saiz kecik
-3 biji kentang saiz biasa
-1 ketul dada ayam saiz besar ( banyak pun boleh)
1.Panaskan minyak, minyak sedikit je. Tumiskan bawang, ayam dan 1 sudu besar rempah kari ayam/daging.

2.Masukkan kentang, 2 cawan air, 3 sudu besar gula & 1 sudu kecil garam. Biarkan mendidih dan hampir kering. Bila dah hampir kering kacau-kacau bagi rata sehingga betul-betul kering (time ni api sedahana je).

3.Hasil setelah kering. Saya suka kentang berbiji dan empuk gini je. Kalau suka lembik msk lebih lama/tambah air.

Bahan-bahan kulit karipap
-2 cawan tepung gandum
-1 sb tepung beras
-1/2 sb gula
-1/2 sk garam
4.Gaul-gaul rata.
-1 sudu besar marjerin
-3 sudu besar minyak masak

5.Panaskan sekejap untuk bagi marjerin cair dan terus masukan dalam tepung tadi masa panas-panas.

6.Gaul-gaul dengan senduk sehingga sebati/jadi macam serbuk roti. Masukkan 1/2 cawan air sejuk daripada peti ais dan uli sebati.

7.Hasil doh yang dah siap. Saya tak perap pon.

8.Bolehlah gelek dan tekap karipap. Nak kelim guna tangan boleh, nak guna acuan boleh. Acuan ni beli dkt shoppe “acuan karipap/dumpling Maker”.

9.Goreng dalam minyak yang banyak dan panas. Api sederhana je.

Boleh cuba!
Sumber: Missz Amira


Resepi Karipap Kurma Daging, Rangup Sampai Malam!

Biasa makan karipap mesti isi sardin, kari ayam dan daging kan? Apa kata, kita cuba sedikit kelainan iaitu buat karipap kurma daging seperti yang dikongsikan oleh Shida di laman Facebook.
Resepi karipap kurma daging ini memang patut dicuba kerana lain daripada lain dan paling penting sekali, kulit kekal rangup sehingga malam. Wow!

Baca juga: Boleh Tahan Selama 3 Bulan, Ini Tips Simpan Rendang Supaya Tahan Lama
RESEPI KARIPAP KURMA DAGING, RANGUP SAMPAI MALAM!

Bahan-bahan:

500 gm daging direbus empuk
1 kg kentang
100 gm serbuk kurma
1 sudu besar serbuk lada hitam
2 ulas bawang merah
5 ulas bawang putih
Serbuk kayu manis
Stock rebusan daging
Garam & gula secukup rasa
1 kiub daging

Cara penyediaan:
1. Potong daging berbentuk dadu dan rebus sehingga lembut dan ketepikan.
2. Tumiskan bawang besar dan bawang putih sehingga berbau harum.
3. Masukkan serbuk kurma, lada hitam dan serbuk kayu manis yang telah dibancuh dengan sedikit air.
4. Tumis seketika sehingga pecah minyak dan kemudian masukkan daging yang telah direbus tadi.
5. Masukkan kentang dan stock rebusan daging secukupnya utk bg kentang empuk.
6. Tunggu sampai kentang empuk dan masukkan daun sup.

Cara penyediaan kulit karipap:

3 cawan tepung gandum
1 sudu kecil garam halus
2 sudu besar marjerin

1. Gaul semua bahan sampai jadi macam serbuk roti.
2. Panaskan 1/3 cawan minyak.
3. Bila dah panas tuangkan dekat tepung dan marjerin tadi.
4. Gaul dengan sudu. Kemudian, masukkan air sejuk dalam peti anggaran 1 cawan dan uli sehingga tak melekat di tangan.
5. Tutup dan rehatkan doh tadi selama 30 minit.
6. Cukup selama 30 minit, uli semula doh tadi dan boleh start gelekkan sedikit demi sedikit doh.
7. Boleh bentuk dalam acuan serta masukkan inti karipap pilihan sendiri.
8. Sedia untuk digoreng.
Makan waktu petang bersama teh panas, memag sedap!

Baca juga: Resepi Mi Segera Asam Laksa Homemade, Tak Sama Macam Biasa!
Sumber: Facebook Shida Razak KC


Dalam Banyak-Banyak Karipap, Ini Resepi Yang Paling Sedap!

Sudah bermacam-macam jenis resepi karipap telah dicuba, tetapi semuanya tidak menjadi! Oleh itu, apa kata anda cuba pula resepi karipap yang dikongsikan di laman Facebook, mendapat lebih tujuh ribu perkongsian. Katanya, inilah resepi karipap yang paling sedap pernah dicuba.
RESEPI KARIPAP PALING SEDAP
Dalam banyak-banyak resepi karipap yang saya dah pernah buat, yang ni yang paling sedap. Ambik resepi dari sini jugak. Cuma resepi inti je saya olah ikut cara saya. Terima kasih empunya resepi (maaf lupa nama).

BAHAN BANCUHAN TEPUNG (kulit karipap)

1/2 kilo tepung gandum

1/2 cawan minyak masak
2 Sb tepung jagung
2 Sb tepung beras
1 cawan air sejuk dari peti ais
1 sk garam
BAHAN INTI

4 biji kentang (potong dadu kecil)
Sedikit ayam/daging ( cincang )
1 biji bawang besar
3 ulas bawang putih
2 Sb rempah kari daging
1 Sk jintan manis
1Sk serbuk ketumbar
Sedikit daun kari
Garam dan gula secukup rasa.
Cara memasak kulit karipap

1. Panaskan minyak sehingga betul2 panas dan masukkan ke dalam tepung.
2. Kacau dgn senduk dan kemudian dgn jari sampai berderai.
3. Masukkan air. Uli sehingga sebati.
4. Bahagikan bancuhan bulat-bulat sesuai utk size 1 biji karipap. Rehatkan sekejap doh tersebut.
5. Nipiskan doh (jangan terlalu nipis). Masukkan inti, kemudian kelim atau guna acuan karipap .
6. Goreng dengan api perlahan.
(Cara Membuat Inti)

1. Tumiskan bawang besar & putih sehingga naik bau.
2. Masukkan rempah dan daun kari. Masak rempah seketika kemudian baru masukkan ayam/daging, dan diikuti dgn kentang. Perasakan dgn garam dan gula sedikit. Boleh perasakan dgn kiub pati ayam.
3. Masak sehingga ayam/daging masak dan kentang lembut. (Inti jgn terlalu berminyak dan berair, biar betul-betul kering).
*saya pernah buat bancuhan tepung tanpa panaskan minyak. Alhamdulillah menjadi jugak cuma kurang rangup.
Sumber: Fadila Sofia


Resepi Kaswi Pandan Gedik Viral, Lembut & Kenyal Sangat!

Antara kuih yang sedang viral di media sosial sekarang adalah kaswi pandan kerana tekstur dan bentuknya agak berbeza dengan kaswi biasa. Kalau anda nak buat sendiri di rumah, ini resepi kaswi pandan gedik yang patut dicuba.
Hanya menggunakan beberapa bahan sahaja dan hasilnya memang memukau. Confirm menjadi punyalah!

Baca juga: Roti Telur Spesial Guna 1 Bahan Rahsia, Tak Sangka Hasilnya Memang ‘Padu’!
RESEPI KASWI PANDAN GEDIK VIRAL, SEDAPNYA!

Bahan-bahan:

1 cawan air pandan
1 cawan santan cair
1 cawan tepung gandum
1 cawan tepung ubi kayu
1 cawan gula
1 sudu besar air kapur
Sedikit garam
Sedikit pewarna hijau

Cara penyediaan:
1. Satukan semua bahan di atas. Kemudian, sapukan acuan dengan sedikit minyak.
2. Isi adunan sehingga penuh acuan dan kukus selama 15 minit.
3. Bila dah masak, biarkan kuih sehingga sejuk sebelum keluarkan daripada acuan.
4. Kukus kelapa parut untuk tahan lama dan tak mudah basi.
Sukatan di atas boleh dapat lebih kurang 24 biji kuih. Nak meniaga pun boleh cuba resepi kaswi pandan gedik ini.
Memang sedap, rugi kalau tak cuba tau.
Baca juga: Resepi Mi Kicap Homemade Paling Simple, Buat Sendiri Lagi Puas Hati!
Sumber: Facebook Nor Aini Abd Rahman
Kredit foto: Kelas PJJ Sue Kitchen


Cara Buat Kebab Ekonomi Guna Daging Burger. Lazat & Mudah!

Kadang-kadang rasa teringin nak makan kebab daging yang macam di pasar malam. Tapi, bukan hari-hari kita ada masa nak singgah dan beratur untuk membeli kebab. Jadi, apa kata cuba buat sendiri menggunakan resepi kebab daging ekonomi ini.
Menurut Cik Azian Rosli, iaitu pemilik asal resipi ini, inilah resepi kebab daging hasil pendapatan harian beliau. Bahan-bahan yang digunakan memang mudah didapati, tetapi hasilnya sangat sedap. Kalau tak percaya, mari ikuti cara membuatnya di bawah.

Resepi Kebab Ekonomi Menggunakan Daging Burger
Berikut adalah resepi kebab daging ekonomi khas untuk mereka yang sukakan masakan mudah dan ringkas. Tak payah susah-susah, guna daging burger saja.
Bahan-bahan

10bji roti sosej

9 keping daging burger Ramly dicincang

2 bji bawang besar (dipotong dadu)

1 bji timun (sagat panjang macam dalam gambar)

2 biji tomato (dipotong dadu)

Cara Membuat
Berikut adalah cara membuatnya langkah demi langkah.
1. Masakkan Daging & Bawang
Selepas menyediakan bahan, mulakan dengan memasak daging burger yang telah dicincang. Pastikan daging betul-betul masak, kemudian baru letak semua bawang besar yang telah dipotong dadu tadi.

3. Bubuh Sos Cili
Selepas itu, masukkan cili sos pilihan anda secukup rasa. Dalam resepi kebab daging ini, Cik Azian menggunakan sos cili DOON, sedap katanya. Kalau suka pedas, boleh bubuh banyak.

4. Tambahkan Timun & Tomato
Kemudian, masukkan timun dan gaul hingga sebati dengan sos dan bawang – macam dalam gambar di bawah. Lepas dah nampak sebati, boleh tutupkan api.

5. Sediakan Roti
Roti sosej tadi potongkan sedikit di tengah dan sapukan planta. Bakar roti sekejap saja supaya roti lebih lembut dan sedap.

6.Isikan Inti
Kemudian, masukkan inti kebab daging ke dalam roti sosej.

7. Siap Dihidang
Letakkan sedikit mayonis di bawah dan atas intinya. Ikut citarasa anda ya.
Itu saja langkahnya. Kalau buat berniaga, boleh bungkuskan. Kalau makan di rumah, boleh terus hidangkan.

Selamat Mencuba!
Nampak menyelerakan, bukan? Tak sangka cara membuat kebab daging ini mudah sangat. Nak buat berniaga pun boleh.
Ini adalah cara paling asas dan ekonomi. Jadi, kalau nak tambah apa-apa bahan lain, terpulanglah. Kalau suka kebab ayam, boleh gunakan burger ayam dan sebagainya. Nak tukarkan roti kepada roti pita pun boleh. Ikut selera masing-masing.
Sekali-sekala, bolehlah buat untuk anak-anak di rumah. Mesti semua suka!

*Perkongsian asal resepi kebab daging ekonomi ini adalah oleh Cik Azian Rosli menerusi Group Masak Apa Hari Ni… (MAHN). Ia diterbitkan semula dengan kebenaran beliau.


“Ingat jamuan akhir tahun di pejabat nanti nak bawa kek batik homemade. Senang tapi sedap. Tapi, kalau boleh nak buat yang lain daripada lain. Ada idea tak?”
Kek batik memang tak asing lagi di kalangan rakyat Malaysia. Ia antara kudapan yang paling mudah untuk dibuat. Tak perlu ada alatan khusus seperti blender atau mixer. Semuanya yang ada di rumah saja. Rasanya pula penuh coklat, lemak dan lazat.

Bagi yang inginkan sedikit kelainan, bolehlah mencuba resepi daripada Puan Zaimah Zakaria ini. Memang unik dan cantik kejadiannya kerana ia diolah menggunakan biskut jejari yang disusun rapi.
Berikut adalah resepi beliau selengkapnya.

Resepi Kek Batik Guna Biskut Jejari. Cantik ‘Kejadiannya’!
Bahan-bahan yang diperlukan tak banyak berbeza dengan bahan untuk membuat kek batik biasa. Cuma, biskut Marie atau biskut keping ditukarkan dengan biskut jejari.
Bahan-bahan

1/2 tin susu pekat manis
2 cawan milo
1 ketul butter (250 gm)
2 bungkus biskut jejari

Cara-cara
1. Cairkan Butter
Pertama sekali, cairkan butter di dalam periuk.
2. Masukkan Susu Pekat & Milo
Bila dah cair, masukkan 1/2 tin susu pekat manis. Kacau sebati.
Seterusnya, masukkan pula 2 cawan Milo. Adunan ini akan dilapis-lapiskan pada biskut nanti.
3. Susun Biskut
Sekarang, masa untuk menyediakan acuan. Mula-mula, lapikkan plastik pada loyang.
Kemudian, susun biskut selapis demi selapis. Ambil lebih kurang 1 senduk coklat dan lapiskan di antara lapisan biskut tersebut.
4. Bubuh Topping
Bila dah siap lapisan paling atas, taburkan apa-apa topping yang anda suka. Saya gunakan almond nib. Kalau nak tabur lain-lain pun boleh, badam cincang, parutan keju, nestum, atau apa saja mengikut kreativiti.
5. Sejukkan
Akhir sekali, sejukkan selama lebih kurang 4-5 jam sebelum dipotong.

Siap!
Beginilah hasilnya apabila disusun dengan biskut jejari tadi. Memang cantik kejadiannya dan lain daripada yang kita biasa tengok.
Bagi yang tertanya-tanya macam mana rupa biskut jejari, boleh rujuk pada gambar di atas, (ada 2-4 batang yang disusun dalam pinggan bersama potongan kek batik.) Biskut jejari ini boleh dibeli secara timbang di kedai runcit atau ada juga yang dah siap dalam paket di pasaraya.
Mudah, bukan? Siapa yang dah cuba, bolehlah share hasilnya di ruangan komen.

Selamat mencuba!

*Resepi kek batik ini dikongsikan oleh Puan Zaimah Zakaria dan ia diterbitkan semula dengan kebenaran beliau. Untuk mendapatkan lebih banyak resepi yang enak dan tips-tips masakan yang praktikal, follow beliau di SINI.


Resepi Kek Batik Special, Bubuh Topping Cheese. Lagi Sedap & Tak Muak

“Minggu depan ada majlis kat pejabat, ingat nak bawa kek batik jelah. Senang nak buat. Kalau bubuh topping cheese mesti special!”
Kek batik ni walaupun simple tapi memang sedap. Makan sepotong rasa tak cukup.

Rasa coklat yang sedap kalau digabungkan dengan cheese tentu akan buat ramai lagi teruja nak memakannya, kan?
Sesekali buat kelainan, apa kata kita cuba resepi kek batik cheese yang dikongsikan oleh saudari Ain Aziz ini.

Resepi Kek Batik Cheese Special
Cara buat kek batik cheese ni sebenarnya sama macam kita buat kek batik biasa.

Apa yang istimewanya, kita akan tambah topping cream cheese dekat atasnya.
Kek batik akan nampak lebih menarik dan rasanya pun tentulah lebih sedap! Macam makan cheese cake dan kek batik sekaligus. Dapat bayangkan tak tekstur dan kelazatannya bila bergabung dalam mulut? Fuh, terliur dibuatnya.
Dah, jangan tunggu lagi. Jom tengok bahan-bahan yang diperlukan.
Bahan Untuk Kek

250g Buttercup
1/4 tin susu pekat (Nak lebihkan sikit pun boleh, ikut pada tahap kemanisan anda)
1 paket Milo 200gm (Paket paling kecil)
1 Sudu kecil esen vanila
1 paket biskut Marie (Dipatah-patahkan)
Sedikit serbuk koko untuk ditaburkan atas topping

Bahan Topping Cheese

250g Cream Cheese Tatura
Sedikit susu Dutch Lady
3 sudu besar susu pekat (ikut pada tahap kemanisan anda)
Sedikit perahan lemon

Cara-cara
*Boleh tengok video di bawah ini untuk mudah faham.

52173172_819766885033556_2944908987235041280_n
1. Patahkan Biskut Marie
Mula-mula macam biasa kita patahkan biskut Marie tu.
2. Cairkan Butter
Lepas tu, ambil butter atau marjerin dan cairkan atas kuali.
3. Masukkan Susu Pekat & Milo
Bila butter dah cair, bolehlah tambahkan susu pekat dan serbuk Milo ikut sukatan tadi.
Memandangkan Milo ni dah manis, boleh guna suku tin susu pekat saja.
Ada orang mungkin suka manis sikit. Ikut pada tahap kemanisan yang anda sukalah ya.
Kalau kek batik dah manis, boleh juga kurangkan manis pada cream cheese nanti.
4. Gaulkan
Seterusnya gaulkan biskut Marie yang dah dipatahkan tadi dengan campuran butter, serbuk Milo dan susu pekat.
5. Masuk Dalam Loyang / Bekas
Bila dah sebati, bolehlah tuangkan ke dalam loyang atau apa-apa bekas.
Saya guna loyang 8×8 yang dialas dengan baking paper.
6. Buat Topping Cheese
Untuk topping, ambil cream cheese dan putar dengan mixer.
Masukkan susu segar sedikit, susu pekat manis lebih kurang 3 sudu besar dan perahan lemon supaya rasa cream cheese lagi sedap dan tak muak.
Yang tak ada mixer mungkin boleh gunakan blender. Blend hingga sebati dan agak kembang.
7. Tuangkan Topping
Akhir sekali tuangkan topping cream cheese tu ke atas kek batik tadi.
Untuk rasa balance, atas hiasan cream cheese boleh taburkan sedikit serbuk koko. Kalau tak ada, guna lebihan serbuk Milo tadi pun boleh.
8. Sejukkan
OK dah siap. Tapi sabar dulu.
Kek batik cheese kena letak dalam peti ais belah bawah selama 3-4 jam supaya senang potong dan cheese tak cair.
Lepastu bolehlah serang!

Simple Tapi Special
Beginilah hasilnya. Nampak sedap, kan?

Sesuai sangat buat minum petang di rumah atau dibawa untuk majlis-majlis.
Bila tambah topping cheese tu dia nampak lagi special berbanding biasa. Cubalah!
* Resepi kek batik cheese ini telah disunting dan diterbitkan semula dengan kebenaran. Untuk lebih banyak perkomgsian resepi, boleh follow FB Ain Aziz atau IG @cookby_ain.


Resepi Kek Batik Horlicks Cheezy Milky. Rasa Premium, Lain Dari Biasa!

Selalu kita banyak jumpa resepi kek batik perasa Milo atau coklat kan?
Dengar kata, kek batik yang perasa susu / Horlicks / cheese dan dihiasi kekacang ni lebih popular di Sabah & Sarawak.

Sekali pandang, nampak sedap juga kan…
So, apa kata kita cuba buat kelainan dengan kek batik Horlicks Cheese ni.

Resepinya cukup simple, tapi yang pasti rasanya memang puas hati.

Bila makan mesti tak muak dan toppingnya tu buat ia terasa mewah!

Jom kita tengok resepi kek batik Horlicks Cheese Milky yang dikongsikan oleh Fara Fauzi II melalui Facebook.

RESEPI KEK BATIK HORLICKS CHEEZY MILKY
Bahan-bahan :

200 g Buttercup
200 g Susu Pekat
400 g Cream Cheese ( dipukul lembut )
250 g Horlicks
Sedikit pewarna putih
300 g Biskut Marie Chocolate (saya pakai biskut marie coffee sebab yang choc habis) : patah-patahkan

CARA PENYEDIAAN :

Cairkan buttercup di dalam kuali.
Masukkan susu pekat & kacau.
Kemudian masukkan cream cheese yang telah dipukul lembut..Kacau hingga sebati.
Masukkan horlicks.
Tambahkan sedikit pewarna putih.
Setelah sebati, tutup api & asingkan sedikit ke dalam bekas untuk topping nanti.
Masukkan biskut marie. Gaulkan sehingga sebati.
Kemudian tuangkan ke dalam loyang yang telh disapu mentega. Ratakan.
Masukkan lebihan yg telah diasingkan untuk topping tadi di atas. Ratakan.
Taburkan kekacang yang telah dipanggang.
Masukkan dalam peti ais sehingga sejuk & keras.
Siap. Selamat menikmati rasa kemewahan!

Mudah kan?

Jom tengok video di bawah ini untuk lebih senang faham.
https://m.facebook.com/groups/MasakApaHariNiMAHN.my/permalink/3601291480194142/

*Sumber: Fara Fauzi II


Koleksi 5 Resepi Kek Batik Paling Special. Ada Versi Cheese!

Satu Malaysia dan tahu dengan keistimewaan kek batik ini. Ia adalah kek yang sangat senang untuk dibuat kerana hanya menggunakan biskut dan beberapa bahan lain.
Istimewanya, kek batik biasanya tidak perlu dibakar dalam ketuhar. Ia juga tidak memerlukan peralatan istimewa seperti ‘mixer’ atau alatan membuat kek yang lain.

Yang paling ‘best’, ia tidak memerlukan masa yang lama, tetapi pada masa yang sama, rasanya begitu sedap!
Jadi, kalau anda yang teringin nak makan kek, atau nak bawa hidangan untuk ‘potluck’ ke pejabat, bolehlah bawa kek batik. Memang sesuai untuk segala jenis keramaian.

Anda boleh pilih salah satu daripada resipi kek batik di bawah, terpulanglah kepada kesukaan anda dan bahan yang ada di dapur. Mesti ‘terangkat’!

Kompilasi resepi kek batik
1. Resepi Kek Batik Biskut Marie
Untuk resipi yang pertama, di sini kami tampilkan resipi kek batik biskut marie, iaitu salah satu resipi kek batik yang paling asas.
Seperti yang kita tahu, resepi kek batik asasnya menggunakan biskut Marie dan serbuk milo.
Resepi ini tidak menggunakan susu pekat, dan hanya menggunakan gula untuk memaniskan serbuk koko. Jika anda kurang suka pada rasa manis, bolehlah kurangkan sedikit ya!

Bahan-bahan

1 bungkus (350g) biskut marie
Setengah buku butter
2 biji telur
1 cwn serbuk koko
1/2 cwn milo
1 cwn air
3/4 cwn gula
** milo dan koko tu terpulang pd citarasa. nak rase cokelat yg kuat..gune 1 cwn koko+1/2 cwn milo.nak rase yg agak mild, gune 1cwn milo+1/2 cwn koko

Cara-cara

patah2kan biskut
dalam periuk, campurkan koko,milo,air,gula. Dengan api sederhana, kacaukan sampai semua dah larut
masukkan butter, kacau sampai butter cair
kecilkan api, masukkan telur..kacau sampai agak2 pekat (lbh kurang 30 saat). padamkan api
masukkan pula biskut yg dah dipatahkan tadi.kacaukan sampai semua biskut dh di selaputi cokelat.(sukatan biskut terpulang pd citarasa. kalo nak byk cokelat gune sket ajer…)
masukkan dlm loyang..tekan2 sket bg padat.simpan dlm peti sejuk sebelum dipotong dan dihidang

*Resepi asal oleh mrsdayat dari MyResipi.Com (http://www.myresipi.com/recipes/1688-kek-batik-biskut-marie)

2. Resepi Kek Batik Sarawak
Resepi kek lapis versi sarawak ini mengetengahkan rasa kopi serta nestum untuk menaikkan rasanya.
Berbeza daripada resipi kek lapis yang pertama tadi, kek batik sarawak ini menggunakan susu pekat dan susu sejat sebagai pengganti gula.
Jadi, kek ini memang sesuai bagi mereka yang gemarkan rasa ‘mocha’ atau kopi. Memang takkan muak!

Bahan-bahan

1/2 cawan serbuk koko
1 cawan milo
1 suduteh serbuk kopi
1 cawan air panas
1 tin susu pekat manis
1 tin susu sejat (bukan susu cair)
250g mentega
1 1/2 paket biskut Marie (berperisa biasa atau kopi atau kedua-duanya sekali)
1 1/2 cawan nestum

Cara-cara

Cairkan mentega dalam periuk. Jangan biarkannya bertukar warna ke coklat atau terbakar. Padamkan api.
Masukkan serbuk koko, milo, kopi, air panas, susu pekat manis dan susu sejat. Gaul sehingga sebati.
Campurkan nestum dan buka api sehingga ia mendidih.
Biarkan ia menyejuk. Sementara itu, patah-patahkan biskut marie menjadi kepingan besar.
Masukkan biskut marie ke dlm campuran di atas dan gaul. Tapi jangan terlalu kuat sampai biskut tu pecah-pecah.
Lapik tin dengan plastic (clingfilm) dan masukkan campuran tadi kedalamnya. Mampatkan dengan sudu.
Letakkan dalam peti sejuk (bukan freezer) selama beberapa jam. Lagi lama lagi bagus. Setelah ia mengeras, potong dan hidangkan

*Resepi asal oleh coconutice dari MyResipi.Com (http://www.myresipi.com/recipes/474-kek-batik-sarawak)

3. Resepi Kek Batik Coklat (Tanpa Telur)
Bagi anda yang alah dengan telur, bolehlah mencuba kek batik ini.
Walaupun inilah resepi kek lapis yang menggunakan paling sedikit bahan, ia pun tidak kurang sedap berbanding yang lain tau. Mudah dan ekspres!
Sesuai untuk dibawa ke majlis harijadi anak-anak. Biasanya ada anak-anak yang alah terhadap telur, kan?

Bahan-bahan

200gm milo
250gm butter
3 sudu makan serbuk koko
1 tin kecil susu pekat manis
biskut meri secukupnya

Cara-cara

Cairkan butter dalam kuali atas api yang kecil sekali. setelah cair masukkan susu,millo sedikit demi sedikit gaul sehingga milonya hancur masukkan milo dan seterusnya koko.
Gaul tanpa henti sehingga halus dan xberketul lg.
Setelah pekat susun biskut meri lapis ngan coklat selapis demi selapis sehingga habis.
Biarkan semalaman. potong dan siap dihidangkan.
Kalau nak cepat keras masukkan dalam peti ais dan bila keras potong dan hidangkan.

*Resepi asal oleh bakewithmilla dari MyResipi.Com (http://www.myresipi.com/recipes/8811-kek-batik-coklat)

4. Resepi Kek Batik Cream Cracker Cheese
Eh, resepi seterusnya ini memang istimewa dan unik sedikit. Tetapi, sama mudah dan ‘simple’.
Apa kata kita cuba variasi terbaru dengan menggunakan biskut ‘cream cracker’ dan keju. Haa… Sedapnya, tak perlu cari cheese cake lagi di kedai!
Kalau dah bosan dengan rasa coklat, bolehlah cuba resepi ini pula. Tentu takkan menyesal.

Bahan-bahan

1 kotak kecil cream cheese philadelphia
300ml nestle cream
2sb mentega
3sb gula
Biskut cream cracker

Cara-cara

Pukul semua bahan-bahan di atas sehingga sebati & lembut kecuali biskut cream cracker.
Sediakan loyang. Pastikan loyang dilapis dengan wrapping cling film, atau kertas minyak untuk memudahkan kek dikeluarkan bila dah siap nanti.
Susun biskut cream cracker di dalam loyang. Setelah itu lapiskan dengan adunan no.1 tadi. Ulangi step ini sehingga adunan no.1 habis.
Sejukkan kek di dalam peti sejuk selama 2-3 jam. Selepas itu, keluarkan kek dari loyang. Kek sedia untuk dimakan bila dah dipotong.

*Resepi asal oleh ning5044 dari MyResipi.Com (http://www.myresipi.com/recipes/14140-kek-lapis-cream-cracker-cheese)

5. Resepi Kek Batik Cheese Instant
Satu lagi versi resepi kek batik cheese ini menggunakan biskut ‘saltcheese’. Biskut ini rasanya sedikit masin berbanding cream cracker. Apabila digabungkan dengan susu dan keju, gabungan rasanya lebih menonjol.
Bahan-bahan lain juga mudah didapati, tak ubah macam buat kek batik tradisional.
Hmmm… Bagi yang kreatif, bolehlah cuba taburkan horlick dan oat sebagai ‘topping’. Atau, gunakan kekacang seperti badam, pecan, atau almond yang telah dicincang.

Bahan-bahan

250gm philadelphia cream cheese
1/2 cawan gula halus
2 senduk tepung susu nespray
1 paket agar2 serbuk(10gm)-masak bersama 1 cawan air
2 paket biskut saltcheese crakers
250gm butter

Cara-cara

Pukul gula dan mentega sampai sebati.Masukkan cream cheese, pukul lagi.
Masukkan agar2 dan susu nespray dan pukul sebati.Susun biskut saltcheese ke dalam loyang(acuan),tuang satu senduk adunan cheese tadi dan ratakan.
Selepas itu,susun lagi biskut saltcheese lagi,tekan2 kan dan masukkan lagi satu senduk adunan cheese tadi.
Ulang hingga habis.simpan ke dlm peti sejuk semalaman,barulah boleh dipotong dan di hidang.selamat mencuba semua…. =)

*Resepi asal oleh acha dari MyResipi.Com (http://www.myresipi.com/recipes/12694-cheese-cake-instant)

Siapa Kata Nak Buat Kek Mesti Ada Ketuhar?
Tak semestinya nak buat kek kena ada ‘oven’ kan? Resepi kek batik ini sangat sesuaisebagai pencuci mulut sekeluarga.
Lagipun, tak perlu ada kemahiran seperti ‘chef’ kerana ia tidak melibatkan sebarang proses yang sukar. Semuanya boleh agak-agak saja ikut rasa lidah anda.
Walaupun mudah, tentu anak-anak dan rakan-rakan akan sukakannya!

Penafian: MyResepi.com dan SirapLimau.com adalah sebahagian daripada usahasama syarikat Dua Marhalah Sdn Bhd. Semua maklumat yang dipaparkan adalah tertakluk kepada hakcipta syarikat ini.


Resepi Kek Batik Simple Tapi Rasa Premium, Macam Chocolate Indulgence!

Sudah bermacam-macam resipi kek batik yang telah dikongsikan di laman Facebook atau di laman masakan internet. Ada yang mudah dan ada yang agak sukar untuk dibuat. Tetapi ada juga resepi kek batik yang menampilkan teknik yang lebih mahal. Pernah tak anda cuba resepi kek batik yang boleh diolah menjadi kek yang lebih premium atau mahal seperti chocolate indulgence. Kena try!
BAHAN-BAHAN

1. Cairkan butter.

2.Masukkan susu pekat.

3.Masukkan Milo, serbuk koko, dan vanilla.

4. Masukkan telur dan kacau sehingga sebati dengan cepat.

5. Masukkan air panas dan sentiasa kacau.

6. Last sekali, masukkan biskut marie yang dah dipatah-patah. Gaul sebati dan tutup api.

7. Masukkan dalam loyang, dah sejuk baru masukkan dalam chiller.

8. Dah siap!

NAK JADIKAN CHOCOLATE GANACHE PUN BOLEH

Setkan terlebih dahulu dalam chiller semalaman sebelum diangkat keluar dan buka plastik. Bersihkan bahagian yang comot.

Boleh jadi kek juga!

Sumber : Norhaslinawati Nek Jon


Resepi Kek Batik White Coffee Lain Dari Yang Lain, Milo Boleh Tolak Tepi!

Pemanis mulut merupakan bahagian penting dalam turutan makanan. Makanan yang manis akan menjadi pilihan utama ketika tiba waktu dessert. Sudah pastinya kek adalah salah satu juadah yang paling dicari ketika pencuci mulut. Tetapi ketika Perintah Kawalan Pergerakan ini berlangsung, kita tidak akan dapat keluar untuk membeli kek lebih lebih lagi pada waktu malam. Apa lagi, masa inilah nak cuba buat kek sendiri!
Resepi kek yang dikongsi Ika Junaidi di laman twitternya ini akan menjadi kegemaran ramai, terutama penggemar coffee. Kek Batik White Coffee ini agak lain dari yang lain apabila menggunakan bahan yang lain dari kek batik yang selalu kita dengar. Hanya perlu disejukkan, mudah dan tidak perlu risau keadaan kek anda, pastinya ini akan jadi kegemaran semua!

Resepi Kek Batik White Coffee

Bahan-bahan yang diperlukan

– 500g marie biscuit

– 1 Cup butter
– 1 Cup fresh milk
– 2 TBSP condensed milk
– 6 Sachet coffee 3 in 1
Cara cara Membuat Kek

1.Cairkan mentega.
2.Masukkan susu segar dan susu pekat dan tunggu sehingga mendidih. Tutup api.
3.Masukkan kopi 3 in 1. Kacau rata, pastikan kopi tidak berketul-ketul.
4.Masukkan ke dalam loyang acuan.
5.Simpan dalam peti ais semalaman.
Boleh Dibuat Mengikut Kreativiti

Kek ini tidak akan muak buat coffee lover dan pada yang mereka yang sudah bosan dengan Kek Batik Milo, boleh lah cuba resepi ini! Selain itu, ketika membuatnya, anda boleh pilih untuk membuat layer mengikut kreativiti anda, juga tahap kemanisan boleh mengikut selera anda. Coffee juga boleh ditukar mengikut kemahuan anda. Selamat mencuba!
Sumber : Ika Junaidi


Step-by-Step: Resepi Kek Buah Kukus Moist Sangat!

Dah tengok banyak resepi kek buah tapi tak konfiden nak buat?
Jom tengok resepi kek buah oleh MieZa Samian siap dengan tutorial step-by-step lagi.

Semuanya masak atas kuali dulu sebelum pindahkan dalam bekas untuk kukus.
Nampak mudah dan rasanya boleh sangat untuk kita cuba ikut sampai jadi sebab setiap langkah diterangkan dengan jelas.

Jadi jangan buang masa lagi. Jom kita tengok resepi kek buah yang paling simple dengan bahan-bahan serta cara-caranya yang terperinci di bawah ini.

Resepi Kek Buah Kukus Moist Sangat
Ini bahan-bahan yang diperlukan untuk resepi kek buah moist.
Bahan-bahan

350g mix fruits
250g butter/merjerin
60g air panas
300g gula
350g tepung gandum **
1sudu kecil cream of tartar **
1sudu kecil baking powder **
2sudu kecil soda bicarbonat **
3biji telur gred A
1sudu kcik esen vanila
1sudu mkn oren sunquick

Cara-cara
1. Masak Gula Sampai Perang
Mula-mula masak gula sampai jadi perang (untuk buat gula hangus).
Tapi hati-hati jangan sampai hangit nanti pahit pulak rasa dia.
2. Masukkan Butter / Marjerin
Kemudian masukkan butter / marjerin.
Kacau.
Lepastu masukkan air panas.
Kacau.

Di atas ni gambar lepas masukkan butter dan air panas.
3. Masukkan Esen Vanila & Oren Sunquick
Masukkan esen vanila dan oren sunquick.
Kacau lagi sampai sebati.
4. Masukkan Mix Fruits
Masukkan mix fruits.

Mase ni kacau dalam 2 minit je.
Kecilkan api ye mase ni sebab kita tak nak buah ni terlebih masak / overcooked.

5. Masukkan Tepung
Ayak awal-awal tepung, soda bicarbonate, baking powder dan cream of tartar (semua bahan yang bertanda ** di atas).

Lepas tu masukkan bahan ni dalam adunan dekat kuali tadi.

Masa ni dah boleh tutup api ya.
Tak payah tunggu sejuk boleh terus bubuh tepung dan semua bahan ayak tu.
Kacau sebati.

Biarkan kejap.
6. Masukkan Telur
Pukul telur dalam bekas berasingan sampai kembang gebu macam dalam gambar di bawah ni.
*Kalau tak ada mixer boleh juga guna blender asalkan putar sampai gebu.

Lepas tu curah ke dalam adunan dekat kuali tadi.

Kacau sebati.

Macam ni rupanya bila dah gaulkan semua bahan tadi.
Ingat, lepas bubuh tepung tadi dah tutup api ya.

Ok dah siap untuk dikukus.
7. Kukus
Sekarang dah boleh masukkan dalam bekas untuk dikukus.

Sapu marjerin dulu dekat bekas ye sebelum tuang adunan.
Saya buat untuk setiap bekas 1 kg.

Begini rupanya yang dah sedia untuk dikukus.

Seeloknya kukus lagi lama lagi bagus dalam 4-5 jam.
Tapi saya kukus 3 jam je.
Masa mengukus tu penting PASTIKAN AIR KUKUSAN TAK JATUH ATAS KEK MASA TENGAH KUKUS.
Caranya balutkan bekas dengan plastik pelbalut atau lapik penutup dengan kain.

Siap!
Ok dah siap, jom tengok hasilnya.

Berat selepas dikukus.

Nota kaki :

2x ganda adunan atas tu boleh dapat 3biji kek seberat 1kg setiap biji. Timbang siap-siap lepas dah curah adunan dalam bekas tu. Jangan curang dalam timbangan ye kalau nak berniaga.
Harga saya jual rm50 sebiji. Terpulanglah nak jual berapa. Bergantung pada harga bahan mentah dekat tempat masing-masing.
Mix fruits jangan overcooked sebab nanti buah tak merata dalam kek.
Kek buah yang sempurna, buahnya tak duduk atas kek dan tak mendap di dasar kek. Sebaliknya buah ni merata dalam kek. Kek buah wajib moist.

Selamat Mencuba!
Kalau tak moist sila cuba buat lagi ye. Gagal sekali tak bermakna tak handal, tapi nasib tak menyebelahi masa tu.
Jadi fahamkan betul-betul step-by-step.
Mesti jadi kek buah tu nanti.
Selamat mencuba!
Baca juga :
Resepi Burnt Cheesecake Tanpa Guna Mixer. 5 Minit Siap!
Resepi Cheesy Wedges Homemade Ala KFC. Jimat & Puas Makan Ramai-ramai
*Resepi kek buah kukus ini dikomgsikan oleh MieZa Samian menerusi Facebook. Ia telah disunting dan diterbitkan semula dengan kebenaran. Untuk maklumat lanjut dan sebarang pertanyaan berkaitan, sila rujuk resepi asal di SINI.


Resepi Kek Buah 3 Bahan. Sedapnya, Semudah ABC Je!

Kalau sebelum ini media sosial menjadi viral dengan apam 3 bahan, kek keju 3 bahan, dan kek coklat 2 bahan, kali ini kita tengok satu lagi resepi mudah iaitu kek buah 3 bahan. Maklumlah, kek buah ini pun ada peminatnya tersendiri. Tak semua orang minat pada kek coklat dan kek keju saja, bukan?
Resepi asal hasil olahan CikPuan Aley Arif ini tentunya sangat sesuai disediakan untuk pelbagai majlis mahupun dimakan sendiri di rumah bersama keluarga. Walaupun menggunakan hanya 3 bahan, hasilnya tetap gebu, lembap, dan lembut.

Mari kita ikuti resepi tersebut selengkapnya di bawah ini.
Resepi Kek Buah 3 Bahan
Berikut adalah bahan yang diperlukan.

Bahan-bahan

500g dried mixed fruit (boleh dibeli di kedai kek atau pasaraya)
1 cawan jus oren (saya guna Minute Maid)
1 cawan tepung naik sendiri (tak kisah jenama apa-apa)

Dried mixed fruit 500g

Jus oren Minute Maid

Tepung naik sendiri

Cara-cara
Ini pula disenaraikan langkah-langkah membuatnya yang semudah ABC. Hanya 3 langkah saja!
1. Rendamkan Dried Mixed Fruit
Mula-mula, masukkan dried mixed fruit dalam satu bekas.
Kemudian, masukkan 1 cawan air jus oren. Biarkan selama 2 jam.
2. Gaulkan Tepung
Seterusnya, masukkan 1 cawan tepung naik sendiri. Gaul sebati.
3. Bakar
Apabila adunan dah cukup sebati, bolehlah terus masukkan ke dalam loyang.
Bakar dengan suhu 130°c selama 2 jam.
Inilah hasilnya apabila siap. Nampak sedap tak?

Senangnya, Rugi Kalau Tak Cuba!
Mudah betul cara membuat kek buah ini kan? Kalau agak-agak teringin, cubalah buat sendiri di rumah. Bahan yang digunakan tak banyak, langkahnya juga cukup ringkas.
Selepas ini, anda tak perlu bersusah-payah beli di kedai lagi. Siapa yang dah mencuba sendiri di rumah dengan resepi ini, bolehlah komen dan kongsikan hasilnya kepada rakan-rakan lain. Semoga bermanfaat kepada semua pembaca di luar sana.
Selamat mencuba!

*Resepi asal kek buah 3 bahan ini adalah hasil olahan Cikpuan Aley Arif dan ia diterbitkan dengan kebenaran. Untuk sebarang pertanyaan lanjut, boleh rujuk post asal beliau di SINI.


Resepi Kek Carrot Sihat Tanpa Gula. Mudahnya, Tak Perlu Mixer & Oven Pun!

“Tak lama lagi hari jadi Aidan, cikgu kata boleh bawa kek untuk dia. Tapi, kek apa yang sesuai untuk budak-budak kecil tu? Kalau beli di kedai kek, dah tentulah semuanya manis belaka. Kalau buat sendiri, agaknya susah tak ya?”
Alhamdulillah, kini semakin ibu yang prihatin dalam soal pemilihan makanan anak-anak. Tak dinafikan lagi, tabiat pemakanan yang baik perlu dipupuk oleh ibu bapa sejak mereka kecil lagi. Kalau sejak kecil dah dilatih dengan makanan berkhasiat, lebih mudah untuk mereka mengekalkan diet sihat ketika meningkat usia kelak.

Selari dengan itu, resepi-resepi organik, tanpa gula, garam, MSG, perasa tiruan, dan pengawet sering mendapat perhatian. Dalam artikel ini, kami ingin berkongsikan sebuah resepi kek carrot dan kurma oleh Puan Yatie Eimra.
Menurut beliau, resepi ini sesuai untuk anak kecil berusia 1 tahun ke atas, dan kek ini jugalah yang menjadi hidangan istimewa sempena hari jadi anaknya yang ke-2 tempoh hari. Menariknya, tak perlu ada mixer atau oven. Hanya perlu kacau, gaul, dan kukus. Bila dimakan dengan krim keju, memang ‘layan’!

Resepi Kek Carrot Kukus Dengan Krim Keju

Cara Membuat Kek Carrot
Bahan-bahan:

100 gm kurma – dibuang biji
60 ml air
250 gm unsalted butter
200 gm carrot — diparut
270 gm tepung gandum – diayak
1 sudu kecil soda bikarbonat – diayak
½ sudu kecil cream of tartar – diayak
½ sudu kecil serbuk kayu manis – diayak
1 sudu teh esen vanila
3 biji telur A
Madu secukupnya

Cara-cara:
1. Sediakan Air Kukusan
Mula-mula, sediakan alatan mengukus dan panaskan air kukusan.
2. Rebus Kurma
Kurma direbus dengan air hingga mendidih. Kemudian, toskan kurma & potong kecil. Air rebusan tadi diketepikan.
3. Masak Separuh Carrot
Cairkan butter. Masukkan separuh carrot yang telah diparut. Biarkan merenih seketika. Tutup api.
Tujuan separuh parutan carrot ini dimasak adalah supaya airnya sedikit kering & carrot lebih ringan.
4. Campurkan Air Rebusan Kurma
Tambahkan air rebusan kurma tadi ke dalam butter & carrot yang telah dimasak. Gaul sekata.
5. Masukkan Tepung
Masukkan tepung & bahan yang telah diayak sedikit demi sedikit.
6. Masukkan Telur & Esen Vanila
Seterusnya, masukkan pula telur dan esen vanila. Kacau hingga sebati.
7. Perasakan Dengan Madu
Tambahkan madu sehingga adunan sedikit manis. Fungsi madu selain memaniskan kek adalah untuk melembapkan kek.
8. Masukkan Lebihan Carrot & Kurma Yang Telah Direbus
Tambahkan carrot yang telah diparut & kurma yang telah dipotong. Gaul rata.
9. Kukus
Tuang adunan ke dalam loyang 8×8″ yang telah dilengser dengan butter/minyak & dilapik baking paper. Jika tiada baking paper, boleh juga gunakan kertas a4 atau taburkan tepung pada acuan yang telah dilengser dengan butter/minyak.
Kukus dengan api sederhana selama 1½ jam atau hingga masak. Boleh juga gunakan loyang bulat 9″.
Nota Penting: Pastikan kek ditutup dengan aluminium foil agar air tidak menitis.

Cara Membuat Krim Keju
Bahan-bahan:

250gm cream cheese – dibiarkan suhu bilik
120gm unsalted butter – dibiarkan suhu bilik
Madu secukupnya

Cara-cara:
1. Pukul Semua Bahan Hingga Gebu
Gaulkan semua bahan di atas dan putarkan hingga gebu.
Kalau tak ada mixer, boleh gaul guna spatula/senduk hingga sedikit kembang. Ada juga yang guna blender, terpulang pada mana yang selesa ya.
2. Gubah Topping Ikut Citarasa
Akhir sekali, boleh sapukan cream cheese ini di atas kek dan gubah ikut citarasa masing-masing. Siap untuk dihidang.

Selamat Mencuba!
Mudah bukan? Walaupun kek ini versi sihat, rasanya tetap marvellous! Rugi kalau tak mencubanya.

*Resepi asal kek carrot dan kurma oleh Puan Yatie Eimra ini pertama kalinya dikongsikan melalui Group My Baby Homemade Solid Food. Ia diterbitkan semula dengan kebenaran beliau.


Resepi Kek Coklat Ini Cuma Guna 2 Bahan. Paling Senang Tapi Cukup Sedap!

Dalam minggu lalu, kek 3 bahan telah menjadi viral di media sosial. Dahlah bahan yang diperlukan tak banyak, cara membuatnya pula mudah yang amat. Rasanya pun boleh tahan!
Dalam perkongsian kali ini, Puan Hanny pula ingin berkongsikan resepi kek coklat beliau menggunakan hanya 2 bahan. Ya, 2 bahan saja. Macam tak percaya, bukan?

Mari kita tengok apakah 2 bahan tersebut dan bagaimana cara membuatnya.
Cara Buat Kek Coklat Paling Senang Guna 2 Bahan. Macam Tak Percaya!
Menurut Puan Hanny, resepi ini sangat sesuai untuk hidangan minum petang dengan anak-anak. Tak rugi mencubanya sebab caranya tersangatlah mudah.

Berikut adalah bahan yang diperlukan.

Bahan-bahan:

1 paket biskut Oreo (pek 137g)
100ml susu Dutch Lady coklat

Cara-cara:
1. Hancurkan Biskut
Mula-mula, hancur biskut Oreo sekali dengan krim di dalamnya. Ikutlah nak bubuh dalam plastik dan tumbuk dengan lesung atau guna blender. Saya guna blender saja.
2. Tuang Susu
Seterusnya, tuangkan susu ke dalam biskut yang dihancurkan tadi. Kacau sampai rata.
3. Masukkan Dalam Loyang
Bila dah siap, masukkan dalam loyang.
4. Kukus
Akhir sekali, kukus selama 20 minit dengan api kecil.
Siap!
Dah siap dah pun. Inilah hasilnya.

*Nota
Macam dalam gambar ini, saya buat sedikit topping dengan menggunakan cip coklat semi sweet. Caranya mudah saja. Saya double boil cip coklat tadi sampai cair dan sapukan di atas kek.
Tapi, sebenarnya kek ini dah sedap dimakan begitu saja walaupun tak buat toppingnya.
Oh ya, resepi ini akan dapat kek yang kecil saja. Kalau nak lebih besar, boleh gandakan 2 atau 3 kali resepi. Kek yang dalam gambar ini, saya gandakan 2 kali resepi.
Memang Mudah!
Wah, memang simple sangat cara membuatnya. Ekspres pun ekspres. Bolehlah buat kudapan di waktu petang atau pada hari-hari istimewa. Nampak sedap dan moist.
Kalau kreatif, anda boleh juga mengolahnya mengikut citarasa masing-masing. Mungkin ada yang nak gunakan susu putih full cream supaya kurang manis atau susu perasa kopi untuk mendapatkan rasa yang berbeza.
Jadi tunggu apa lagi. Jom kita pakat cuba ramai-ramai!

*Resepi asal kek 2 bahan ini dikongsikan oleh Puan Hanny dan ia diterbitkan semula dengan kebenaran. Untuk sebarang pertanyaan dan perkongsian lanjut, sila rujuk post asal beliau di SINI.


Resepi Kek Coklat Moist Paling Simple Tanpa Mixer. Godek-godek Atas Api Dah Jadi!

Sesekali tu teringin nak makan kek coklat kan. Nak-nak kalau dapat yang moist tu. Fuhh, meleleh rasa! So, apa kata cuba resepi kek coklat moist yang paling mudah ni.
Sebab apa paling mudah? Haa… Sebabnya bahannya dan cara nak buat tu cukup senang. Semua bahan 1 cawan! Kalau nak buat banyak, gandakan je jadi 2 cawan dan seterusnya. Confirm tak keliru.

Lagi satu, resepi kek coklat moist ni simple sangat sebab tak payah pakai mixer atau blender. Cuma perlu masak atas api je sekejap.
Teruja kan? Mesti ramai dah tak sabar nak buat.

Jadi jom kita tengok resepi selengkapnya oleh Noraishah Hasnan di bawah ni.

Resepi Kek Coklat Moist Paling Mudah & Sedap
Asalnya resepi kek coklat moist ni guna resepi 4 sudu tu. Tapi saya tukar jadi 1 cawan supaya lebih mudah.
Sedap dan lembut, memang menjadi. Cara buat pun simple sangat sebab saya humban je semua dalam periuk. Hehe.
Ok ni bahannya.
Bahan-bahan
Untuk Kek

1 cawan tepung
1 sudu teh baking powder
1sudu teh baking soda
1 cawan koko
1 cawan minyak
1 cawan susu pekat
1cawan susu cair
1 biji telur
Sedikit esen vanila

Cara-cara
1. Satukan Bahan Basah
Mula-mula pukul telur sikit.
Kemudian masukkan semua bahan basah yang lain dalam satu periuk -(minyak, susu pekat, susu cair dan esen vanila).
2. Masukkan Bahan Kering
Lepas tu gaulkan sikit tepung dengan baking soda dan baking powder tu dalam satu bekas lain.
3. Masak Atas Api
Lepas tu satukan semua bahan dalam periuk dan masak kejap atas api kecil.
Kacau-kacau kejap bagi semua sebati dan tak berketul.

4. Kukus
Dah siap tu bolehlah masuk dalam bekas dan kukus sampai masak. Siap!

Beginilah hasilnya.

Dah siap ni nak bubuh topping pun boleh. Lagi sedap kan.
Ni cara saya buat topping senang yang amat. Godek-godek atas api jugak.
Bahan Topping

1 cawan koko
1 cawan susu pekat
1 cawan minyak

Cara-cara
Campurkan semua bahan dalam periuk. Buka api kecil. Kacau-kacau sampai likat. Dah jadi!
Lepas tu bubuhlah atas kek ikut suka kita.

Nak bagi lawa, tabur sprinkle sikit.
Haa… Mudah kan? Kejap je dah siap.
Lain kali kalau terasa nak makan kek coklat bolehlah buat dekat rumah sendiri. Barulah puas makan ramai-ramai.
Bahan pun senang dapat, sebab kebanyakannya dah ada dekat rumah.
OK, selamat mencuba.
Silakan share!
*Resepi kek coklat moist mudah dan sedap ini dikongsikan oleh Noraishah Hasnan melalui Facebook. Ia telah disunting dan diterbitkan semula dengan kebenaran. Sebarang pertanyaan berkaitan resepi boleh rujuk posting asal di SINI.


Punyalah Senang, Kek Coklat Ini Cuma Guna Nasi Sebagai Bahan Utama

“Macam tak percaya. Kek sesedap ini hanya nasi sahaja bahan utamanya. Punyalah senang, anytime boleh buat.”
Begitulah perkongsian Puan Syahirah Zulkifli yang unik dan kreatif. Penyediaannya tak sampai 30 minit pun. Oh ya, yang paling best, kek coklat ini adalah gluten free, dairy free & egg free.

Menurut Puan Syahirah, suami dan anak-anak memang teruja memakannya. Rasanya memang sedap sangat bagi beliau yang ‘hantu’ kek coklat. Ini pun tak buat sebarang topping. Kalau siap dengan topping lagilah terangkat!
Resepi Kek Coklat Paling Mudah Guna Nasi
Berikut adalah bahan-bahannya.

Bahan-bahan

2 cawan nasi
1 cawan serbuk koko
1 cawan organic raw cane sugar – Sebab dah kehabisan stok, saya guna gula merah/molasses campur gula kabung. 1 cawan agak manis juga. Boleh kurangkan sikit.
1 cawan minyak – Ini pun rasanya boleh kurangkan sedikit sebab bekas kek agak berminyak lepas masak.
Secubit garam – Saya guna garam bukit / himalayan pink salt kat rumah.
Air suam 100ml – Saya tambah sedikit lagi sebab tak boleh nak blend.

Oh ya, dengan semua sukatan bahan ini saya dapat 9 biji kek saiz kecil sikit dari tapak tangan saya. Dalam gambar di bawah ini tangan anak saya yang umurnya setahun.
Bahan tambahan (optional)

Sedikit tepung jagung. Anggaran 4 sudu kecil.

1 sudu kecil pure baking powder
Cuka epal

*Rasanya tak tambah 3 bahan di atas ini pun tak apa sebab keknya memang tak naik. Tekstur keknya bila dah masak memang sangat moist. Lepas dibiarkan sejuk atas meja, kek jadi lebih keras. Nak lebih sedap, sejukkan dalam peti ais dulu.

Cara-cara
Berikut adalah cara membuatnya. Mudah saja.
1. Kisar
Pertama sekali,blendkan saja semua bahan sampai sehalus yang boleh.
2. Kukus / Bakar
Saya tuang dalam paper cup muffin. Kukus selama sejam.
Pastikan tudung periuk kukus ditutup untuk elak wap air masuk ke dalam kek. Masa memasak memang agak lembap teksturnya. Bila ia dah sejuk ia akan mengeras.
Biarkan masak lebih kurang sejam. Kalau bakar, rasanya sekejap saja. Bakar pada 170 darjah Celcius selama lebih kurang 40 minit.
3. Siap!
Eh, itu saja langkahnya? Macam tak percaya, kan?
Bila dah sejuk, saya terus makan. Tak sabar nak rasa. Sedap! Bila ada lebih, sejukkan semalaman dalam peti ais, lagilah sedap! Macam makan chocolate bar.
Selamat Mencuba!
Wah, macam tak percaya boleh buat kek dengan menggunakan nasi kan? Lepas ini kalau ada nasi lebih, bolehlah buat. Tak adalah hari-hari menghadap nasi goreng saja.
Semoga perkongsian resepi kek coklat ini dapat memberi kepelbagaian kepada menu hidangan harian anda. Boleh variasikan mengikut citarasa sendiri.
Rugi tak cuba, mudah sangat!

*Resepi kek coklat daripada nasi ini adalah hasil olahan asal Puan Syahirah Zulkifli dan ia diterbitkan semula dengan kebenaran. Untuk sebarang pertanyaan, ikuti post asal beliau di SINI.


Resepi Kek Gula Hangus Cara Paling Mudah, Guna Rice Cooker Je!

“Sedapnya kek gula hangus.. teringin pula petang-petang macam ni dengan teh o panas..”
Kek gula hangus semestinya digemari ramai kerana teksturnya yang kenyal-kenyal dan tak terlalu manis. Sebenarnya, untuk membuat kek gula hangus atau dikenali juga sebagai kek sarang semut ni tak susah pun tau. Jadi, lelaki ini telah kongsi resepi kek yang mudah dan yang penting tak perlu pakai oven pun!

KEK GULA HANGUS @ SARANG SEMUT

Saja teringat kat arwah mak.. Dia suka sangat kek ni.. Dia panggil kek orang dulu-dulu.. Kek gula hangus @ kek sarang semut.. So hari ni.. Jadi la kek penoh sarang bersarang ni.. Hari ni kita buat Kek Sarang Semut @ Kek Gula Hangus dengan cara paling mudah.. Tak payah bakar pakai oven bagai.. guna rice cooker ja.. setel!

BAHAN-BAHAN

1 cawan gula pasir
1 cawan air panas
1 cawan tepung gandum
125 gm butter
4 biji telur ayam gred B
Setengah tin susu pekat
1 sudu besar baking soda @ soda bikarbonat ( wajib )
I unit rice cooker
CARA-CARA

1.Panas gula api sederhana sehingga hangus ( tapi bukan hangit ya ) .

2.Bila nampak keperangan.. Tuangkan air panas tadi sikit demi sikit.. sampai habis.. Then perlahankan api sampai gula hangus tadi dan air sebati. Kemudian masukkan butter..kacau. biarkan seketika.

3.Masukkan 4 biji telur ke dalam mangkuk.. kacau sebati dengan susu pekat. (kacau untuk sebatikan je).

4.Masukkan tepung dan baking soda.. Kacau sebati.

5.Kemudian tuangkan air gula hangus tadi ( ketika masih suam-suam ) ke dalam adunan sambil kacau sehingga habis.

6.Gris kan rice cooker.. kemudian tuang adunan ke dalam , tudungkan dan tekan button memasak.

7.Kek akan masak sendirinya selepas button masak dah tendang naik. Boleh juga gunakan pisau untuk cucuk samada sudah masak atau belum. Jika perlu tambah masa..tekan kembali button masak tadi.

*Tips: Saya tuangkan air gula ketika masih suam-suam sebab dengan suhu macam tu, baking soda akan cepat bertindak dan tak perlu nak biarkan atau peram.. terus masukkan dalam rice cooker je.
Selamat mencuba!
Sumber: Azizi Rais


Resepi Kek Marble Paling Simple Sukatan Cawan. Tanpa Mixer & Oven Pun Boleh Buat

Resepi kek marble ni bolehlah dikatakan antara resepi kek ‘legend’ yang ramai orang suka makan.
Rasa lemak-lemak manis vanila dan butter / marjerin memang sedap kalau makan panas-panas.

Dapat pulak makan dengan teh atau kopi… Fuh, syahdu je rasa kan?
Jom kita tengok resepi kek marble paling simple oleh Puan Ain Afiqah ni. Semua boleh cuba dekat rumah walaupun tak ada oven dan mixer tau!

Resepi Kek Marble Paling Simple Sukatan Cawan
Saya tak ada mixer, saya tak ada oven.

Tapi disebabkan minat nak cuba juga buat kek marble.
Saya putar secara manual je guna tangan. Bakar pulak guna kaedah dalam periuk je.
Alhamdulillah tak sangka hasilnya menjadi dan moist sangat.
Jom saya share resepi kek marble paling simple yang rasanya semua pun boleh cuba sendiri di rumah.
Bahan-bahan

Seketul butter / marjerin (250g)
3/4 cawan gula
4 biji telur (Gred B)
1 sudu kecil esen vanila
1/2 cawan susu cair / susu segar (dipanaskan)
2 cawan tepung gandum yang diayak (tapi saya tak ayak pun)
1 sudu kecil soda bikarbonat
Sedikit pewarna ikut suka

Cara-cara
1. Pukul Butter / Marjerin
Mula-mula pukul butter bersama gula sampai agak ringan.
Saya guna 3/4 cawan gula untuk rasa kurang manis, kalau jenis pemanis tu bolehlah  cukupkan 1 cawan gula.
Saya guna butter seketul yang pek biasa 250g tu. Kalau nak guna marjerin pun boleh.

2. Masukkan Telur
Seterusnya masukkan 4 biji telur tu satu demi satu.
Pukul lagi sampai sebati.
3. Bubuh Esen Vanila
Lepas tu masukkan 1 sudu kecil esen vanila.
4. Masukkan Susu
Kemudian tambahkan 1/2 cawan susu cair atau susu segar yang dah dipanaskan.
Terus tuang perlahan-lahan sambil pukul bagi sebati.
5. Masukkan Tepung & Soda Bikarbonat
Sekarang masukkan 2 cawan tepung gandum yang dah diayak bersama 1 sudu kecil soda bikarbonat.
Saya guna tepung gandum Cap Sauh tapi saya tak ayak pun.
Saya masukkan sedikit demi sedikit sampai habis.
Pukul bagi rata sahaja cukup. Lepas tu kaup balikkan adunan tu.
6. Warnakan
Bahagikan adunan tadi kepada beberapa bahagian ikut kita punya pewarna.
Sementara tu sapu seluruh permukaan loyang dengan butter atau marjerin. Alaskan dengan baking paper lagi elok supaya senang nak keluarkan kek nanti.
Lepas tu bolehlah lorekkan warna dan lapiskan adunan tadi ikut kreativiti masing-masing.
Saya lapiskan 2 sudu di setiap lapisan.
Untuk bahagian atas kek, saya gunakan belakang sudu je untuk lakar corak tu.

7. Bakar
Akhir sekali ialah proses bakar.
Pastikan oven atau periuk bakar dan dipanaskan terlebih dahulu.
Jangan lupa hentakkan loyang sebelum masukkan ke dalam oven atau periuk pembakar.
Untuk periuk pembakar, saya guna api paling kecil. Dalam periuk tu hendaklah dialas dengan tungku besi kemudian baru letakkan loyang bagi mengelakkan hangus bahagian luar. Tak perlu letak air atau pasir dan jangan risau periuk tak akan terbakar.
Ini contoh cara membakar yang anda boleh refer untuk rujukan sebab saya pun lupa nak ambil gambar periuk saya.

Saya bakar dalam 45-50 minit dengan api paling kecil. Kalau nak tahu dah masak, cucuk dengan lidi. Sekiranya permukaan lidi licin dah bolehlah padamkan api, angkat loyang dan terus keluarkan kek.
Balikkan saja sebab dia akan keluar terus seketul tanpa melekat dekat loyang.
[ Baca juga : Mudahnya Buat Kek Oreo Cheese, Tak Perlu Oven Pun! ]
Disebabkan saya guna periuk untuk bakar, saya tak pastilah suhu bakar tu. Tapi kalau tengok resepi, bakar dalam oven yang telah dipanaskan pada suhu 150 selama 40 minit.
Senang Kan? Tanpa Mixer & Oven Pun Boleh Buat

Ok dah siap inilah hasilnya.
Moist dan gebu… Memang sedap!

Memang simple dan insha Allah menjadi walaupun tak ada oven dan mixer macam saya.
[ Baca juga : Cuma Guna 3 Bahan Saja Dah Boleh Buat Cheese Cake Yang Sedap. Ini Resepinya ]
Selamat mencuba dan terima kasih sudi membaca resepi kek marble saya.
Jom buat kek sama-sama!

*Resepi kek marble ini dikongsikan oleh Puan Ain Afiqah menerusi Facebook. Ia telah disunting dan diterbitkan semula dengan kebenaran. Untuk maklumat lanjut dan sebarang pertanyaan berkaitan resepi sila rujuk pada posting asal beliau di SINI.


Resepi Kek Milo Marshmallow, Kenyal & Manis Berlemak!

Sebut sahaja kek sudah tentu ramai yang menyukainya terutama kanak-kanak. Tak sah kalau tidak dijadikan menu sewaktu bersama keluarga dan dinikmati bersama.
Jadi, selain kek coklat biasa apa kata anda cuba satu resepi baharu iaitu kek milo marshmallow. Rasanya kenyal dan manis memang sedap dimakan sambil menonton televisyen. Ikuti perkongsian resepinya di bawah.

Baca juga: Resepi Sup Ekor Kaw Masam Pedas, Memang Puas Hirup Kuah!
RESEPI KEK MILO MARSHMALLOW, KENYAL & MANIS BERLEMAK!

Bahan-bahan:

Milo 2 cawan
Telur 4 biji
Susu pekat 2 sudu
Minyak masak 1 sudu

Cara penyediaan:
1. Kisar semua bahan di atas dan tuang adunan ke dalam loyang.
2. Masukkan marshmallow ikut pilihan hati dan Gaul sedikat adunan bersama marshmallow.

3. Bakar pada suhu 160 selama 25 minit.

Siap dan sedia untuk dihidangkan. Memang sedap dan puas hati. Kalau nak letak taburan biskut pun boleh. Lagi sedap!

Selamat mencuba, anak-anak mesti suka…
Sumber: Mellisa Mullen


Mudahnya Buat Kek Oreo Cheese. Tak Perlu Oven Pun!

Dah semestinya, kek keju atau cheese cake merupakan antara pemanis mulut yang paling digemari oleh rakyat Malaysia. Rasanya yang lemak berkrim, berkeju yang disertai dengan kerangupan biskut Oreo membuatkan kita susah nak berhenti memakannya. Kalau dapat pula yang sejuk-sejuk waktu tengah panas terik, memang nikmat!
Sebenarnya, tak susah pun nak membuat kek ini sendiri di rumah. Malah, anda tak perlukan oven pun untuk membuatnya. Memang berbaloi untuk anda cuba.

Jom kita tengok resepi oleh Puan Yuana Mansor ini.
Resepi Kek Oreo Cheese Tanpa Bakar
Berikut adalah bahan-bahan yang diperlukan.

Bahan-Bahan
Bahan A

36 keping Biskut Oreo – diasingkan krim dari biskut dan blend biskut sampai hancur
5 sudu besar butter – dicairkan

Bahan B

500g cream cheese
80g gula kastor
1 cawan susu segar – suam
1 sudu gelatin
1 sudu esen vanila

*Mungkin ramai yang tanya gelatin ni macam mana rupanya. Di Malaysia kita dah ada produk gelatin yang halal ya. Antaranya jenama Halagel (mudah didapati di Giant), jenama Nur (boleh beli di Mydin), atau jenama-jenama lain seperti Hilal. Boleh tengok contoh paket di bawah ini.

Cara-cara
Berikut pula adalah langkah membuatnya.
1. Campurkan Bahan A
Mula-mula, cairkan butter dan asingkan krim daripada biskut oreo. Blender biskut hingga hancur dan ketepikan krimnya dalam sebuah bekas lain.
Selepas itu, campurkan biskut yang dah dihancurkan dengan butter yang telah dicairkan.

2. Buat Base
Kemudian, gunakan biskut tadi sebagai base kek kita. Caranya, masukkan adunan dalam loyang / bekas yang sesuai dan tekankan sedikit hingga rata.
Keraskan sebentar dengan menyimpan base ini di dalam peti sejuk selama 15-30 minit.

3. Masak Cream Cheese
Sementara itu, campurkan cream cheese, gula kastor, dan krim oreo ke dalam periuk dan masak dengan api perlahan.
Sentiasa kacau sampai ia mencair dan masukkan esen vanila.
4. Tambahkan Gelatin
Seterusnya, bancuhkan gelatin bersama susu suam hingga gelatin tak berketul-ketul lagi.
Masukkan bancuhan ini ke dalam periuk berisi cream cheese tadi. Teruskan masak hingga mendidih dan angkat.
5. Tuangkan Ke Atas Base
Kemudian, boleh keluarkan base tadi dari peti sejuk dan tuangkan cream cheese tadi di atasnya. Ratakan.

Bolehlah taburkan sedikit biskut oreo hancur atau serbuk coklat atau apa-apa topping yang dirasakan sesuai.

6. Sejukkan
Akhir sekali, simpankan dalam peti sejuk selama 4 jam untuk hasil yang memuaskan.
Inilah Hasilnya

Nampak sedap, kan?
Memang simple sangat cara membuatnya. Cuma mungkin ada yang terfikir boleh ke kalau tak letak gelatin sebab takut ada yang tak jumpa cari.
Bagi saya, boleh kalau tak letak gelatin cuma mungkin ia cepat lembek bila dibiarkan berada dalam suhu bilik. Tapi rasanya tak ada masalah sebab anda boleh simpan dalam peti sejuk untuk mengekalkan kesedapan kek oreo cheese ini. Bila nak makan, baru keluarkan. Kalau guna gelatin, teksturnya mungkin lebih kental dan pekat supaya ia boleh bertahan lebih lama dalam suhu bilik.
Jadi apa lagi, bolehlah save resepi ini untuk dijadikan hidangan pencuci mulut istimewa untuk keluarga dan rakan-rakan nanti. Mesti sedap makan ramai-ramai.
Selamat mencuba!

*Resepi kek oreo cheese ini disumbangkan oleh Puan Yuana Mansor menerusi Facebook. Ia disunting dan diterbitkan semula dengan kebenaran. Untuk sebarang pertanyaan, boleh rujuk post asal beliau di SINI.


Tak Ada Oven Pun Boleh ‘Baking’. Ini Cara Bakar Kek Pisang Guna Kuali Je

“Dah lama tak baking sejak oven tu rosak. Syok betul tengok orang share macam-macam resepi. Nampak sedap betul, tambah pulak kalau dapat makan kek tu panas-panas! Fuh nikmatnya…”
Sesekali memang teringin nak makan kek homemade. Nak-nak pula bila macam-macam resepi kek yang asyik lalu-lalang dekat wall kita. Tapi tak semua orang ada oven di rumah. Yang ada pun, kadang-kadang tu rosak dah tak boleh pakai.

Tapi sebenarnya anda masih boleh baking dan buat kek tanpa oven. Jom belajar cara bakar kek menggunakan api dari dapur gas saja. Mudah dan menjadi tau!
Ikuti perkongsian step-by-step selengkapnya oleh Puan Hazliza Dza di bawah ini.

Cara Mudah Bakar Kek Atas Dapur Gas. Guna Kuali Je!
Disebabkan ramai yang bertanya saya macam mana nak bakar kek guna kuali, di sini saya nak kongsikan langkahnya beserta dengan gambarnya sekali.

1. Panaskan Kuali
Mula-mula, panaskan kuali atas api dapur dan pastikan kuali itu ditutup ya. Sama macam oven juga, kiranya kita tengah pre-heat lah ni.
Masa panaskan kuali ni nak gunakan api besar pun tak apa. Bila agak-agak kuali dah cukup panas, bolehlah kecilkan api semula.
2. Letakkan Tungku
Kemudian, kita gunakan tungku untuk letakkan acuan kek atau loyang di dalam kuali. Bubuhkan macam dalam gambar di bawah ini.

3. Tutup Kuali
Bila dah letakkan acuan kek tu, tutupkan kuali bagi rapat. Saya guna penutup pengukus je senang sebab besar dan dapat bagi ruang untuk kek tu naik.
Bakar tanpa air ya. Jangan risau kuali tak akan terbakar. Kalau ada bubuh air dekat bawah akan jadi kukus.

4. Bakar Sampai Masak
Biarkan sampai kek tu masak. Masa tu bergantung pada saiz kek juga. Biasanya sekitar 30-40 minit dah boleh check.
Kalau yang saya buat ni lebih kurang 50 minit. Kalau nak tahu dah masak ke belum, boleh cucuk guna lidi. Kalau dah tak ada isi yang melekat pada lidi, maksudnya kek dah masak elok.
NOTA: Jangan sesekali buka penutup periuk sebelum 30-40 minit bakar ya sebab takut kek jadi mendap dan bantat.

Siap!
Beginilah hasilnya kek pisang yang dibakar guna kuali tadi. Nampak sedap kan? Hasilnya tak ubah macam kita guna oven, semua bahagian masak elok dan sempurna.
Jadi siapa yang belum ada oven di rumah, bolehlah cuba cara ini untuk bakar kek atau buat kuih dan cookies. Memang mudah dan puas hati.

* Memandangkan ada yang tanya resepi kek pisang ni, saya akan sertakan resepinya sekali supaya tak payah susah-susah nak belek tempat lain.
Jom check it out.
Resepi Kek Pisang Bakar Guna Kuali
Bahan-bahan
i) Bahan Blender

1 cawan pisang yang dah dilecek (apa-apa jenis pisang boleh)
3/4 cawan gula (kemanisan ikut citarasa masing-masing)
3 biji telur
1 cawan minyak masak
1 sudu besar limau nipis (b0leh guna lemon, limau kasturi atau apa-apa yang seangkatan dengannya)
Secubit garam

ii) Bahan Ayak

1 1/2 cawan tepung
1 sudu kecil baking soda
1 sudu kecil baking powder

Cara-cara
1. Blender
Pertama sekali, blenderkan semua bahan yang perlu di blend kecuali pisang. Blend kan dalam 2-3 minit.
Bila dah sebati semua bahan tu barulah masukkan pisang dan blend sekejap saja sampai agak hancur.
2. Satukan Bahan Ayak
Seterusnya kita satukan bahan-bahan ayak dalam satu bekas. Kacau sebati.
Kemudian tuangkan bahan yang di blend tadi ke dalam bekas yang berisi bahan ayak. Kacau lagi sampai sebati.
3. Tuangkan Dalam Acuan
Akhir sekali, sapukan marjerin atau mentega pada loyang untuk elakkan acuan daripada melekat. Kalau nak guna baking paper pun boleh, tapi sebab saya tak ada saya sapukan marjerin je.
4. Hiaskan
Sebelum dibakar, bolehlah bubuhkan sedikit hirisan pisang di atasnya. Pastikan pisang tu dipotong nipis-nipis sebab tak nak bagi tenggelam dalam adunan kek tadi.
5. Bakar / Kukus
Akhir sekali, bolehlah bakar kek tadi menggunakan cara yang saya jelaskan di atas. Nak kukus pun boleh guna resepi ini.
Dah Boleh Baking Walaupun Tak Ada Oven!
Siapa kata tak ada oven tak boleh baking di rumah. Dengan cara ini, macam-macam boleh buat asalkan ada kuali.
Jadi lain kali, dah bolehlah save macam-macam resepi untuk dicuba.
Berbaloi dan puas hati walaupun tak gunakan oven. Cubalah!

**Cara bakar kek guna kuali ini dikongsikan oleh Puan Hasliza Dza menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan dan lebih banyak resepi, boleh follow beliau di SINI.


Resepi Kek Pisang Coklat Paling Simple Gaul Guna Garfu Je. Sedap & Lagi Moist Lepas Semalaman

Selalunya kita makan kek coklat atau kek pisang je kan… Sesekali apa kata kita cuba resepi kek pisang coklat yang menggabung kedua-dua perasa ni.
Memang nampak sedap sangat. Cara nak buat pun mudah sangat kalau ikut resepi Puan Junnjuney Samsudin ni.

Tak pakai mixer, tak perlu nak blender bagai. Cuma gaul-gaul saja semua bahannya guna garfu pun boleh.
Wah, memang seronoklah mak-mak sebab tak payah susah-susah nak cuci perkakas macam-macam lepas guna nanti kan..

Tapi hasilnya serius sedap!

Jom kita tengok resepi kek pisang coklat yang sangat mudah dan simple ini selengkapnya.
Resepi Kek Pisang Coklat Mudah & Sedap
Kek coklat pisang ni saya buat petang semalam.
Sedap sangat makan panas-panas masa baru lepas keluar oven tu.
Ada baki beberapa potong lagi kita makan pagi tadi. Lebih sedap rasanya!
Selagi pisang tak habis, memang cadang nak repeat lagi buat petang ni.
Bagi yang nak cuba, saya share kan sekali resepinya dekat sini ya.
Bahan-bahan:
Bahan A

Pisang 5-6 biji dilenyek kasar*
3/4 cwn gula perang ( gula biasa pun boleh)
Telur 3 biji
Minyak masak secawan
2 sudu besar susu pekat
Secubit garam

*Saya guna pisang sekaki yang pokok rendah tu. Boleh juga nak guna pisang berangan, pisang mas atau pisang montel. Kalau rasa pisang tu besar sangat, boleh buat anggaran dalam 2 cawan bila dah lenyek tu.
Bahan B

2 cawan tepung gandum
sesudu kecil soda bikarbonat
sesudu kecil baking powder
2 sudu besar serbuk coklat ( diayak dalam bekas adunan pisang tadi)

Cara-cara
1. Satukan Bahan A
Mula-mula, semua bahan A di atas disatukan dan dikacau rata ( saya kacau guna garfu je).
2. Gaulkan Dengan Bahan B
Kemudian kita sediakan pula bahan B.*
Semua bahan dikacau rata hingga tepung sebati.
(Kalau ada tepung naik sndiri pun boleh terus guna dan tak payah letak dah soda bikarbonat dan baking powder lagi.)
3. Masukkan Adunan Dalam Loyang
Seterusnya bolehlah masukkan adunan ke dalam loyang.
Jangan lupa alas loyang dengan baking paper untuk mudah dikeluarkan nanti.
4. Bubuh Topping Ikut Suka
Sebelum bakar tu taburlah apa-apa topping yang disukai atas adunan.
Saya letak badam hiris + walnut + coklat cip.
Terpulang pada masing-masing nak bubuh apa ya.
5. Bakar
Bakar suhu 160 selama 40 minit atau bergantung pada oven masing-masing.
Siap!
Macam nilah hasilnya selepas siap dibakar dan dikeluarkan dari oven… Memang harum dan memikat baunya.

Begini rupa kek pisang coklat tu bila dipotong.

Tak susah pun nak buat resepi kek pisang coklat ni kan?
Diharap semua dapat mencubanya nanti.
Insha Allah puas hati buat sendiri.
Ok sangat buat makan saja-saja dekat rumah. Nak bawa ke majlis pun boleh.
Paling best makan panas-panas bila keluar oven tu…. Lepas semalaman pulak makin moist rasa kek ni tau.
Jadi apa tunggu lagi silalah save resepi kek pisang coklat yang paling simple dan senang sangat ni ya.
Selamat mencuba!
[ Baca juga : Cuma 3 Bahan Dah Boleh Buat Cheese Cake Yang Gebu. Ini Resepinya ]
[ Baca juga : Resepi Puding Karamel Tanpa Telur. Tak Hanyir & Tak Perlu Kukus! ]
*Resepi kek pisang coklat ini dikongsikan oleh Puan Junnjuney Samsudin menerusi Facebook. Ia telah disunting dan diterbitkan semula dengan kebenaran. Rujuk post asal beliau di SINI untuk sebarang pertanyaan atau maklumat lanjut berkaitan resepi.


Resepi Kek Pisang Marble Kukus Simple & Sedap. Bau Harum Semerbak!

Ramai tak peminat kek pisang kukus kat sini?
Mestilah ramai kan…

Di Malaysia, kek pisang adalah antara menu yang menjadi kegemaran ramai.
Baunya bila dibakar atau dikukus, memang marvellous!

Ada yang mengkombinasikan kek pisang dengan coklat menjadi kek pisang coklat, dan ada yang mengubahsuai ala-ala kek marble menjadi kek pisang marble, seperti yang dikongsikan oleh Puan Masni Bahari ini.

Menarik kan?
Jadi, apa tunggu lagi, jomlah kita tengok resepi kek pisang marble kukus yang simple, sedap, dan mungkin anda tak pernah cuba lagi.
Sesekali kalau cuba tentu seronok juga buat kelainan.
Berbanding kek pisang biasa, kek pisang marble ni ada campuran rasa koko sikit, macam dalam kek marble tu.
Mudah je nak buat tau.
Resepi Kek Pisang Marble Kukus
Berikut adalah bahan-bahan yang diperlukan untuk membuat kek pisang marble kukus.
Bahan-bahan

4 biji telur
1 cwn gula (blend halus)
1 cwn pisang emas (dilenyek)
1 cwn minyak masak
2 cwn tepung gandum
1 sudu besar baking powder
1 sudu besar ovalette
2 sudu besar serbuk koko

Cara-cara
1. Satukan Telur, Gula, Baking Powder Dan Ovalette
Satukan bahan seperti telur gula baking powder ovalette.
Blender atau mixer sampai adunan jadi putih gebu.
2. Tuang Minyak & Pisang Yang Telah Dilenyek
Selepas itu, tuang minyak dan pisang yang telah dilenyek tadi.
Sambung blender atau mixer sekejap hingga sebati.
3. Masukkan Tepung
Kemudian baru masukkan tepung.
Kita sambung mixer atau blender lagi hingga sebati.
4. Bahagikan Adunan Kepada 2 Bahagian
Keluarkan hasil blender atau mixer tadi dan bahagikan adunan kepada dua.
Yang satu biar kosong manakala yang satu lagi letak serbuk koko.
Kacau sebati.
5. Satukan Semula & Masuk Dalam Loyang
Sekarang kita boleh sediakan loyang dan sapukan sedikit minyak pada loyang.
Masukkan adunan tadi secara berselang seli. Boleh gunakan lidi untuk corakkan ikut citarasa kita.

6. Kukus
Akhir sekali, kukus selama 35 minit.
Masa nak letak dalam pengukus tu, pastikan air betul-betul mendidih ya.
P/S: Kalau korang tak ada pengukus atau ketuhar pembakar (oven), bole cuba cara ni: Tak Ada Oven Pun Boleh ‘Baking’. Ini Cara Bakar Kek Pisang Guna Kuali Je
Siap!
Selepas siap dikukus, inilah hasilnya.

Nampak sedap dan gebu kan?

Senang je nak buat… Insha Allah menjadi kalau ikut semua steps ni.
P/S: Mana yang rasa nak cuba kek pisang versi coklat, boleh tengok resepi ini: Resepi Kek Pisang Coklat Paling Simple Gaul Guna Garfu Je. Sedap & Lagi Moist Lepas Semalaman
Selamat mencuba!
*Sumber resepi asal: Masni Bahari


Kek ‘Terlajak’ Gebu Guna Adunan Segera Red Velvet Viral, Beli Di Kedai Eco Je!

Sudah pasti ramai dalam kalangan kita yang mencuba pelbagai jenis resepi sepanjang tempoh lockdown ini kan? Ada yang menjadi dan ada juga yang tidak. Salah satu menu yang menjadi pilihan untuk dicuba adalah kek. Nampak mudah namun secara teknikalnya, membuat kek ini juga adalah susah.
Tapi, jangan risau kerana ada perkongsian di laman Facebook dimana anda boleh guna adunan segera kek red velvet boleh didapati dari Kedai Eco berharga RM 2.10 sahaja. Memang gebu kejadian kek tersebut!

Artikel berkaitan: Resepi Kek Sarang Semut Viral, Elok Kejadiannya!
KEK TERLAJAK GEBU GUNA ADUNAN RED VELVET KEDAI ECO
Si Baldu merah ni saya beli dekat Eco, gebu gebass! Hanya RM2.10 1 paket..beli 2 paket dapat 2 biji kek. Nak buat pun senang jee.. cara-cara ada dekat plastik..

1. Guna Cheese Tatura- pukul dengan whiping cream + susu pekat sikit … ikut manisan tekak masing-masing. Kalau nak leleh lagi letak susu full cream…

Tips kek gebu : Pukul telur sampai gebu.. telur tak gebu kek jadi bantat.. INGAT TU.
2.Pukul telur dulu sampai gebu, baru masukkan gula kastor , minyak masak, tepung dan mix sebati.

3.Saya guna acuan biru saiz kecik . baru kek jadi tinggi. Leset minyak dulu pada acuan supaya kek tak lekat ..
4.Kukus sampai masak..Siap!

*Gebu!
Sumber: Siti Rosnida


Resepi Kek Sarang Semut Viral, Elok Kejadiannya!

Siapa di sini yang merupakan peminat kek sarang semut atau juga dikenali sebagai kek gula hangus? Mesti ramai dalam kalangan kita yang terimbau kembali suasana di kampung kerana kek sebegini selalunya dibuat oleh nenek dan ibu yang berada di kampung halaman bukan?
Jadi, bila dah tak bleh balik kampung sekarang, apa kata anda cuba resepi kek ini sambil-sambil buat kerja di rumah. Memang sedap kalau dimakan untuk menu minum petang nanti!

BAHAN-BAHAN KEK SARANG SEMUT VIRAL

-Gula

-Air panas

-Marjerin atau butter
-4 biji telur
-1 cawan susu pekat
-Esen vanilla
-Tepung gandum
-Soda bikarbonat
-Loyang
CARA-CARA
1.Hanguskan 1 cawan gula sampai perang.

2.Gula dah perang, masukkan 1 cawan air panas. Hati hati masa tuang air tu, dia meletup-letup. Tuang sikit-sikit ja tau.

3.Masukkan 2 sudu marjerin/butter.biarkan larut semua. Ketepikan.

4.Dalam bekas yang lain, pecahkan 4 biji telur. 1 cawan susu pekat. Kalau tak nak manis, letak 3/4 cawan ja. Esen vanilla sikit, kacaukan sampai sebati. Saya guna whiskk ja.

5.Masukkan 1 cawan tepung gandum +2 sudu kecil soda bikarbonat.

6.Kacau sampai sebati.

7.Dah sebati adunan tepung tadi, masukkan air gula perang tadi. Kacau lagi bagi sebati macam ni.

8.Tapis adunan, masukkan ke dalam loyang. Loyang ni saya guna size 5 ja. Kukus selama 45 minit. Pastikan air betul-betul mendidih & kukus dengan api yang besar.

9.Ni yang dah siap kukus. Angkat ja, biarkan 2 minit terus keluarkan daripada loyang. So inilah hasilnya.

*Gebu!
Sumber: Syafawatie Yatiey via Masak Apa Hari Ni


Resepi Kek Span Pandan Terlajak Gebu, Tekan-Tekan Naik Balik!

Kek yang lembut dan gebu sudah semestinya akan menjadi ‘kegilaan’ bagi peminat makanan pastri. Jenis kek yang paling mudah dimakan dan paling mudah didapati di pasaraya sudah semestinya kek span pandan. Enak dimakan tidak kira waktu dan digemari juga oleh anak-anak menjadi kek ini selalu ‘laku keras’. Bila dibuat di rumah tak menjadi pula ‘span’ dan kegebuan kek tersebut. Jadi, jom kita ikut resipi ang dikongsikan di Facebook ini tentang cara untuk buat kek span pandan yang memang lembut!
Resepi Kek Pandan Fluffy Teruk
Subhanallah, bertalu-talu friend baru masuk lepas penangan puding campur dan sagu gula melaka durian.Wife saya gtaw “ tulah kan berguna saya request itu ini. Nanti saya fikir nak makan apa lagi “ Saya bagi resepi dan petua tanda terima kasih. Kek span pandan ni antara fav sebab tekan-tekan dia naik balik. Wow.

Bahan A

• 5 biji kuning telur gred A + 1 biji telur gred A

• 65 gram minyak jagung

• 90 gram susu segar
• 1 sudu makan pandan paste
• 70 gram tepung naik sendiri
1. Akak whisk tangan telur tu hingga sebati. Masukkan minyak jagung, susu bersama pandan paste dan kacau hingga sebati. Ayak tepung dan kacau hingga halus elok. Akak nak guna tepung gandum pun boleh. Tambah baking powder dalam 1/2 sudu teh dan ayak sebati.
Ini bentuk soft peak. Kalau terover pukul,boleh tambah telur putih sebiji dan start semula. Lepas tu sukat waktu masuk tu pd sukatan asal. Pastikan ianya tahap ni sahaja kalau tak kek akan mendap lepas siap dibakar.
Bahan B

• 5 biji putih telur gred A
• 70 gram gula halus
1- Akak masuk semua putih telur lepas tu rilek je kacau dengan mixer tangan atau mesin sampi mula berbuih. Lepas tu baru pecut laju sambil buh gula sedikit demi sedikit.Naikkan lagi kelajuan sampai habis biar terbentuk soft peak, terus stop. Masuk dalam adunan tadi berperingkat.Kaup balik.
2- Gunakan loyang size 7×7 yang dialas dasar dia dengan baking paper .Bakar guna teknik waterbath ( isi air panas dalam dulang ) 30 minit pertama , bakar pada suhu 160’C dan selepas tu, buka oven dan tutup permukaan atas dengan aluminium foil.Untuk elakkan dari hangit atau terlalu perang di atas. Bakar lagi 30 minit pada suhu 140’C
Masa pembakaran mungkin berbeza sedikit ikut jenis oven akak. Setel.

Sumber : Ben Safwan


Resepi Cupcake Untuk Baby 1 Tahun Ke Atas. Tanpa Gula & Pewarna Tiruan Pun Tetap Sedap

“Kesian baby tengok je kita makan kek, mesti dia pun teringin agaknya tu. Tapi kek ni kan manis, takkan nak bagi baby makan, tak elok.”
Sebenarnya boleh je nak buat kudapan atau kek untuk baby yang tetap sedap tanpa menggunakan gula.

Dengan resepi kek untuk baby oleh Puan Khalida Mahsari dari Happy Baby Food Malaysia (HBFM) ini, bolehlah ibu-ibu buatkan cupcake untuk hari jadi, kudapan atau snek bayi nanti.
Bahannya dah tentulah tanpa gula, tanpa garam dan selamat untuk bayi. Pewarna pink tu pun menggunakan warna asli daripada buah naga segar. Nampak cantik kan?

Ini resepi kek untuk baby beserta sukatan selengkapnya.
Resepi Cupcake Untuk Bayi 1 Tahun Ke Atas
Bahan-bahan
Untuk Kek

1/2 buku unsalted butter
1/4 cawan madu
3 biji telur
2-3 sudu besar susu full cream
1 cawan tepung kek

Untuk Frosting

150g cream cheese
250g unsalted butter
3 sudu besar madu yang dididihkan
1-2 sudu besar susu full cream
ekstrak buah naga (sebagai pewarna)

Cara-cara
Untuk Kek
1. Putar butter hingga kembang menggunakan mixer.

2. Masukkan madu. Putar lagi hingga sebati.
3. Masukkan telur sebiji demi sebiji. Putar lagi.

4. Masukkan tepung kek. Masukkan setengah dulu dan putar guna mixer. Setengah lagi kaup dengan senduk.
5. Sudukan ke dalam cawan cupcake. Bakar dalam oven 180 darjah lebih kurang 25 minit guna api atas bawah ok.

Sementara tunggu masak, kita boleh buat frostingnya pulak.
Untuk Frosting
1. Pukul cream cheese dan butter hingga kembang.

2. Masukkan madu. Putar lagi.
3. Tambahkan susu full cream. Putar lagi hingga sebati.
4. Bahagikan kepada 3 bahagian untuk buat tona warna pink pekat, pink cair dan putih. Untuk pink pekat masukkan banyak sikit ekstrak buah naga.

5. Dah siap masukkan dalam piping bag dan boleh hiaskan atas cupcake.
Macam nilah hasilnya bila dah siap!

*Untuk step-by-step yang lebih terperinci, boleh rujuk video di bawah ini.

All ingredients in this video. Enjoy ! ^_^#adminHBFM #ummideejah
Posted by Khalida Mahsari Ummi Khadeejah on Tuesday, 3 September 2019

Tanpa Gula Tetap Sedap!
Mudah je kan?
Walaupun tanpa gula dan sebarang pewarna dan perasa tiruan, cupcake ni tetap sedap dan lembut.
Sesuai dibuat untuk bayi masa birthday atau parti kanak-kanak. Selamat dimakan dan bebas gula!

*Resepi kek untuk bayi ini dikongsikan oleh Puan Khalida Mahsari menerusi Facebook. Ia telah disunting dan diterbitkan semula dengan kebenaran. Jom follow Facebook Group Happy Baby Food Malaysia untuk lebih banyak resepi sihat bagi anak-anak kecil bawah 2 tahun.


Resepi Kelapa Jelly Pencuci Mulut WAJIB Makan Selepas Berbuka, Sejuk-Sejuk Sedap!

Setiap kali berkunjung ke gerai makanan lauk campur, kita pastinya akan wajib untuk menjamah pula pencuci mulut yang dijual di sana iaitu kelapa jelly atau agar-agar kelapa. Walapun pencuci mulut ini nampak simple, rasanya sangat cukup untuk menyegarkan kembali tekak ketika cuaca panas dan selepas makan makanan pedas. Katanya, resepi kelapa jelly ini juga mudah untuk dibuat di rumah, khususnya bulan Ramadan ini kan?
Jadi, apa kata anda sajikan juga seisi keluarga dengan kelapa jelly yang sejuk selepas makan santapan utama berbuka puasa. Tekak rasa nyaman, suhu badan pun kembali normal kerana menggunakan air kelapa yang asli!

Resepi Kelapa Jelly Paling Senang!

Bahan – Bahan

-Loyang 10 inci

-Saya pakai 1 biji kelapa muda. Akan dapat lebih kurang 1 liter air kelapa
LAPISAN PERTAMA:
-1 setengah cawan air
-1 cawan air kelapa
-70g gula
-5 gram agar-agar serbuk
-60 gram santan kotak
-1 sudu kecil garam

LAPISAN KEDUA:
-2 cawan air
-3 cawan air kelapa
-150g gula
-5 gram agar-agar serbuk
Cara- cara
LAPISAN PERTAMA:
– Dalam keadaan api tertutup, masukkan 1 setengah cawan air + 1 cawan air kelapa + 70g gula & 5 gram agar-agar serbuk.
– Kacau sebati bahan diatas. Dah sebati baru on api. Perlahan saja..kacau dalam 2-3 minit
– Baru masukkan 60gram santan kotak. Saya pakai santan KARA. Masukkan 1 sudu kecil garam. Kacau hingga mendidih
– Bila dia dah mendidih..jangan kacau selama 2-3 minit. Lepas tu baru off api.
– Tuangkan dalam loyang.
– Biarkan ia mengeras pada suhu bilik je..means letak dekat luar je..pastikan persekitaran anda bersih.

LAPISAN KEDUA
– Masukkan kesemua bahan untuk lapisan kedua.
– Kacau sebati baru hidupkan api. Perlahan saja kacau sampai naik wap
– Tapiskan
– Ambil agar-agar yang dah keras tadi..cucuk sebanyak mungkin. Step ni PENTING supaya lapisan melekat. Kena cucuk banyak-banyak tau supaya lapisan melekat dengan kuat.
– Tuang sikit demi sedikit. Dah habis adunan..masukkan pula isi kelapa. Ikut kreativiti anda.
– Biarkan diluar selama 40 minit, baru sejukkan selama 2-3 jam.
– Dah siap dan boleh makan.

Selamat mencuba! Sedap ni makan waktu berbuka sejuk-sejuk!
Sumber: Muhammad Ali


Resepi Kengsom ‘Berpuaka’ Thai, Bahan Tak Rumit & Sedap!

Sudah pasti masakan dari negara jiran iaitu Thailand mendapat tempat di hati rakyat Malaysia. Masakan yang mempunyai rasa pedas dan masam macam ini memang enak dimakan bersama nasi putih panas. Salah satu menu yang menjadi kegilaan ramai adalah masakan Kengsom yang diibaratkan sebagai ‘asam pedas Thailand’. Tak susah pun sebenarnya nak masak menu ini dan ini merupakan resepi yang anda wajib cuba!
Baca juga: Resepi Sup Mi Champa Pedas Berasap, Berpeluh Makan!

Resepi Kengsom Berpuaka!
Kengsom ni banyak versi. Ada yang guna bawang merah. Ada yang tumis dulu. Tapi saya ikut resepi kawan yang berasal dari Thailand. Bahan pon tak rumit. Senang! Mudah! Cepat! Nasi panas-panas, kuah banjir. Kuah pulak masam, manis pedas.
BAHAN-BAHAN

-Bawang putih
-Serai
-Lada merah merah besar
-Cili padi. (Lebihkan jika suka pedas)
-Kunyit hidup
-Belacan
*Tumbuk sampai lumat. Nak senang kisar dengan sedikut air je sampai lumat
1.Didihkan air. Masukkan bahan yang diblend tadi.

2.Masukkan asam keping. Nak guna jus limau pon boleh.

3.Masukkan serbuk perasa. Saya guna maggi cukup rasa.

4.Garam

5.Gula

6.Bila kuah dah mendidih, masukkan nenas. Taknak pon xpe. Ikot la selera masing – masing.

7.Masukkan ikan satu persatu. Ikan yang sesuai utk masak kengsom:

-Ikan siakap.
-Kembong
-Merah
-Kerisi ( buang sisik dulu)
-Duri
-Talapia merah.
8.Bila ikan dah masak, kuah pon cukop rasa pedas masam manis, masukkan kangkung. Tutup api. Tutup periuk.

9.Tadaaaa… Bismillah

Sumber: Siti Syuhaila Yusoff


“Cuti-cuti macam ni memang rasa nak mengunyah je. Nak pulak tengah cuaca sejuk dan hujan-hujan. Tapi asyik makan yang sama je boringlah. Nak masak apa ye untuk anak-anak petang ni?”
Sesekali, memang seronok cuba resepi baru. Anak-anak pun lebih berselera nak makan. Kadang-kadang tak perlu pun ‘ekstravaganza’ sangat. Cukuplah sekadar dengan sedikit olahan yang simple.

Resepi kali ini dikongsikan oleh salah seorang pembaca kami, PermaisuriHati ArissaDhanny UwaisFared melalui FB. Menurutnya, ia memang begitu digemari oleh anak-anak. Cepat sangat ‘laku’, tambahan pula bila dicicah dengan sos cili dan mayonis. Nak membuatnya pun senang, hanya perlukan sedikit bahan yang biasa ada di rumah.
Jom kita tengok cara membuatnya.

Resepi ‘Potato Emoticon’ Untuk Kudapan Sihat Anak-anak. Comel & Sedap!
Berikut adalah bahan-bahan yang diperlukan.

Bahan-bahan

3 biji kentang yang besar2
2 cawan tepung gandum
1/2 cawan tepung jagung
1/2 sk lada hitam
Garam

Cara-cara
Ini pula langkah membuatnya satu-persatu.
1. Rebus Kentang
Pertama sekali, buang kulit dan rebuskan kentang. Kemudian, lecekkan hingga halus.
Foto Kredit: Simply Recipes
2. Gaulkan Bahan
Seterusnya, gaul semua bahan sehingga menjadi doh. Tak payah bubuh air ya.
3. Bentukkan
Bila dohnya dah sebati, bolehlah tekap dan tekap macam emoticon face yang kita suka. Sebelum tekap, taburkan sedikit tepung untuk elakkan doh daripada melekat.

Saya tak ada pakai acuan pun. Semua emoticon face tu dibuat guna 3 bahan di bawah ni, ukir ikut suka hati.

4. Goreng
Akhir sekali, panaskan minyak dan terus goreng hingga keemasan.
Beginilah hasilnya… Lagi sedap kalau cicah dengan sos cili dan mayonis.

Siap Dihidang!
Bila dah masak, bolehlah hidangkan dengan sos cili atau mayonis.
Mudah saja, kan? Yang paling best, memang tak ada guna MSG atau sebarang jenis pengawet. Anak-anak mesti suka. Yalah, macam makan kentang goreng. Bentuknya pula comel-comel belaka. Seronok tengok sebab laju saja dah ‘licin’.
Jadi, apa kata anda buat sendiri Potato Emoticon ini di rumah. Bahan dan bentuknya boleh ubah ikut kreativiti masing-masing. Sedap tau, rugi kalau tak cuba.
Nota Tambahan:
Kalau nak buat stok frozen pun boleh, Goreng setengah masak dan toskan minyak sampai kering. Kemudian packing atau masukkan dalam bekas kedap udara. Bila-bila nak makan, terus goreng. Senang!

*Resepi Potato Emoticon ini adalah hasil perkongsian PermaisuriHati ArissaDhanny UwaisFared melalui group Masak Apa Hari Ni (MAHN) dan ia diterbitkan semula dengan kebenaran. Untuk pertanyaan lanjut, boleh rujuk post asal di SINI.


Resepi Kentang Putar Homemade Ala KFC. Lepas Ni Tak Payah Beli Lagi!

“Ayam goreng ala KFC dah reti buat. Maklumlah, dah macam-macam jenis tepung yang dah dijual. Tapi, rasa tak lengkap pula kalau tak makan sekali dengan kentang putar yang ‘special’ tu. Macam mana nak buat ya?”
Salah satu menu istimewa di restoran KFC yang diminati ramai selain ayam goreng dah tentulah kentang putar atau mashed potato. Rasanya yang lazat dan lemak memang membangkitkan selera.

Sebenarnya, tak susah pun nak buat kentang putar ini di rumah. Bahan yang diperlukan pun tak banyak. Jom kita tengok resepi yang dikongsikan oleh Puan Rosdiana Rapiah ini. Nampak sedap betul!
Resepi Kentang Putar Homemade Ala KFC
Bahan-bahan
Untuk Kentang Lenyek

Ubi kentang (5 biji)
Susu segar (1 cawan)
Serbuk lada sulah

Untuk Kuah

2 cawan air
1 kuib ayam
1 biji bawang besar (dikisar)
2 ulas bawang putih (dikisar)
4 sudu marjerin
1 cawan tepung gandum
Sedikit serbuk lada hitam dan lada sulah

Cara-cara
A) Langkah Membuat Kentang Putar
1. Rebus Kentang
Mula-mula, potong kentang berbentuk dadu dan rebuskan selama lebih kurang 20 minit.
2. Lenyek
Selepas itu, toskan dan lenyek. Gaulkan bersama susu segar dan lada sulah. Kentangnya dah pun siap.
Sekarang, kita akan buat gravy / kuahnya pula.
B) Langkah Membuat Kuah
1. Reneh Bahan
Untuk membuat kuah, mula-mula didihkan air dan masukkan kiub ayam bersama bawang besar dan bawang putih yang telah dikisar.
Renehkan selama 10 minit. Tutup api dan toskan air rebusan ini ke dalam sebuah bekas. Ketepikan dulu.
2. Cairkan Marjerin
Seterusnya, cairkan marjerin dan masukkan tepung gandum sedikit demi sedikit. Kacau sehingga tepung larut dan tidak berketul.
3. Gaulkan Dengan Air Rebusan
Kemudian, masukkan air rebusan yang telah ditoskan tadi ke dalam campuran marjerin dan tepung. Campurkan sedikit demi sedikit.
4. Tabur Serbuk Lada Hitam
Akhir sekali, taburkan serbuk lada hitam dan lada sulah mengikut kuantiti dan citarasa anda. Siap untuk dihidang!

Mudah Dan Jimat
Wah, mudah saja rupanya nak membuat kentang putar ini. Kebanyakan bahan pun dah memang ada di rumah.
Jadi, bolehlah cuba buat sendiri di rumah. Jimat pula tu.
Tak payah susah-susah membeli lagi. Harganya boleh tahan mahal juga walaupun 1 bekas kecil, bukan?
Selamat mencuba dan semoga bermanfaat!

*Resepi asal kentang putar ala KFC ini dikongsikan oleh Puan Rosdiana Rapiah dan ia diterbitkan semula dengan kebenaran. Untuk pertanyaan serta perkongsian lanjut, boleh lihat post asal beliau di SINI.


Resepi Kepingan Ayam BBQ Homemade, Confirm Licin!

Siapa suka makan kepingan ayam? Biasanya jika di rumah kepingan ayam dibuat menggunakan bahagian dada ayam. Hal ini kerana bahagian tersebut selalu ditinggalkan dan tidak digemari oleh anak-anak.
Lain pula dengan resepi kali ini apabila seorang wanita menggunakan bahagian peha ayam untuk dijadikan kepingan ayam. Kesemuanya dilakukan sendiri di rumah dan hasilnya? Kena tengok resepi bawah ini!

Baca juga: Resepi Diet Snek Oat Pisang, Makan Ini Je Boleh Turun Berkilo-Kilo!
RESEPI KEPINGAN AYAM BBQ HOMEMADE, CONFIRM LICIN

Kepingan ayam BBQ. Benda ini memang mahal dibeli di Malaysia. Di negeri Belanda, memang tak ada. Jadi experimen buat sendiri sahaja. Ini kali kedua saya buat. Memang sedap. Saya tak suka beli daging ayam kisar dekat supermarket. Saya beli daging peha ayam yang berlemak sedikit dari kedai orang Turki di sini.

Bahan-bahan diperlukan:

500 gm Daging peha ayam yang ada lemak
2 tbsp Soy sauce
1 tsp rose water
1 tbsp Oyster sauce
1 tsp Sesame oil
1 tsp Dark soy sauce
1 tsp fish sauce
½ tsp Five spice powder
80 g Sugar or to taste (I put 50 gm)
2 tbsp honey or golden syrup

Kalau nak pedas, letak chili powder sedikit.
Cara-cara penyediaan:
1 .Kisar peha ayam , lepastu tambah bahan perapan & kisar lagi. Jangan hancur sangat.

2. Perap ayam kisar ni di dalam peti sejuk semalaman.

3.Ratakan dengan rolling pin dalam 2mm tebal.

4. Bakar di dalam oven selama 15 minit 160°C di rek bawah. Selepas15 minit keluarkan dan biarkan sejuk.

5. Potong dalam kepingan ikut suka hati. Selepas itu,  sapukan maltose atau madu, grill di dalam oven di suhu 230°C selama 3 minit . Keluarkan.

6. Terbalikkan kepingan ayam ni, sapu lagi madu, dan grill untuk 3 minit lagi 230°C atau hingga kepingannya jadi kemerahan seperti di dalam gambar di bawah.

Dah siap. Biarkan sejuk. Nipis macam ni baru best. Untuk mendapatkan rasa yang lebih sedap, makan kepingan ayam selepas 3 atau 4 hari selepas di buat.

Sumber: Facebook Victoria Van Bennekum